
Feudalna anarhija s kraja 15. i početka 16. st. na području predziđa 
kršćanstva — osobito u Hrvatskoj — je kako u našoj, tako i u nama 
susjednim historiografijama često bivala isticana kao odlučujući razlog 
kolapsa graničnoga protuturskoga obrambenog sustava ustanovljenog 
u vrijeme kralja Matijaša Korvina. Autor istražuje nisu li sličnosti 
pojavnih oblika anarhičnog ponašanja hrvatske onodobne elite s 
njezinim pokušajima domišljanja gologa opstanka na domicilnom 
teritoriju bivale razlogom takovog stava suvremene domaće pa i 
europske historiografije. 


1. O historiografiji 


Uza sve to taj nam početak nije ostavio u 

baštinu samo marljivo skupljenu građu (koja ni 

danas nije potpuno iskorištena i proučena). 

Prošlo je četrdesetak godina otkako je Jaroslav Šidak sažeo rezultate dotadašnje 

hrvatske historiografije na polju proučavanja povijesti srednjovjekovnih hrvatskih 
zemalja u dvije lapidarne rečenice: “Petnaesto stoljeće — izuzme li se Klaićeva Po- 
vijest Hrvata — svakako je najmanje obrađivano u hrvatskoj historiografiji. O vla- 
davini kraljeva Žigmunda i Matijaša Korvina nema u njoj uopće nijednoga mono- 
grafijskog prikaza".2 Točno trideset godina kasnije reagirajući na objavljenu mo- 
nografiju Nade Klaić o posljednjim grofovima Celjskim,3 Tomislav Raukar ponav- 
lja Šidakovu ocjenu, ograđujući ju na područje kontinentalne Hrvatske, i dodaje 
da se u međuvremenu, doduše, napredovalo u istraživanju jednog segmenta gos- 
podarskog razvoja (agrara - op.a.) ističući monografiju Josipa Adamčeka,* ali da 
je “nerazvijenost istraživačkih radova o tom razdoblju u povijesti kontinentalne 
Hrvatske i dalje jedna od značajki hrvatske historiografije", te da još uvijek nema 





! Jaroslav Šidak, Historiografija, u: Enciklopedija hrvatske povijesti i kulture, Zagreb, 1980., str. 204. 

2 Isti, Izvori i literatura, u: Historija naroda Jugoslavije, knj. 1 Zagreb, 1953., str. 808. 

3 Nada Klaić, Zadnji knezi Celjski v deželah Sv. krone, Celje, Izdanje Celjskog zbornika, 1982. 

“ Josip Adamček, Agrarni odnosi u Hrvatskoj od sredine XV do kraja XVII stoljeća, Građa za gospodarsku povijest Hrvatske, knj. 
18, Zagreb 1980. 

“nikakvih radova o Žigmundovu i Matijaševu razdoblju na kojima počiva XV 
stoljeće u Hrvatskoj, pa je Klaićeva “Povijest Hrvata? i dalje istraživačkim oslon- 
cem''.5 Pretprošle godine sličnu ocjenu ponavlja Borislav Grgin obrađujući prob- 
lem kompleksnih odnosa između vladara, hrvatske velikaške obitelji, Mlečana i 
senjskih građana, koji nastaju nakon Matijaševog oduzimanja grada Senja Franka- 
panima.$ 

Smije li se na prinos historiografije istraživanju uloge istaknutih velikaških obi- 
telji u hrvatskoj povijesti druge pol. XV. i prvih desetljeća XVI. (do 1526. god.) 
stoljeća, kao i na polju istraživanja povijesne uloge i posljedice vladanja ugarsko- 
hrvatskih kraljeva dinastičkih kuća Hunjadi [Hunyadi], Jagelović [Jagell6, Jagel- 
lo] i Habsburg na hrvatska kraljevstva krune sv. Stjepana tog razdoblja primijeniti 
ista ocjena? 

U novije vrijeme jedina monografija posvećena povijesti jedne velikaške obi- 
telji, koja dotiče i razdoblje kasnog srednjovjekovlja jest ostvarenje Ante Gulina.7 
Na žalost, težište je te studije na kasnijem razvoju obitelji Rattkay, pa se u nedo- 
statku suvremenih monografijskih izdanja mora posegnuti za starijim historio- 
grafskim djelima. Uzmu li se, dakle, u obzir sintetski radovi, tada se na prvom 
mjestu moraju spomenuti rasprave Matije Mesića.š Te su rasprave do nedavno 
zapravo predstavljale “knjigu koja je postojala, ali koju nismo imali, i unutar 
hrvatske historiografije prvi pokušaj sintetičke obrade prijelomnog razdoblja kas- 
nosrednjovjekovne povijesti Hrvatske, razdoblja vladavine kraljeva iz kuće Jage- 
lović. Jasno, nižući kronološkim redom događaje spoznate preko pisanih 
diplomatičkih ili narativnih vrela Mesić ispisuje posredno i povijest odnosa mag- 
natskih hrvatskih obitelji i vrhovne vlasti, premda sam naglašava da nije dotak- 
nuo “različita pitanja, spadajuća stranom na nutarnje državno ustrojstvo i na so- 
cijalne odnošaje, stranom na odnošaje naših kraljevina prama kruni i kraljevini 
ugarskoj“. No, i pored toga Mesićevi su radovi i nadalje “nezamjenjivi, pošto 
predstavljaju prvu, a nažalost i posljednju, detaljnu analizu političke povijesti 
Hrvatske u razdoblju njenog lomljenja pred naletima turskih osvajanja?.!! I u trima 
mlađim sintezama hrvatske povijesti (T. Smičiklasa, Vj. Klaića i F. Šišića) pri- 
mjetan je sličan metodološki pristup problemu, Unatoč tomu ova ostvarenja, 
osobito Mesićeva i Klaićeva, predstavljaju, prije svega, našu historiografsku baštinu 
koja ostaje i danas temeljnim osloncem u istraživanju problema koji se postavljaju 


5 Tomislav Raukar, Grofovi Celjski i hrvatsko kasno srednjovjekovlje, Historijski zbornik, god. XXXVI, br. 1, Zagreb 1983., 
str. 114. 

5 Borislav Grgin, Senj i Vinodol između kralja Matijaša Korvina, Frankapana i Venecije (1465-1471), Radovi Zavoda za 
hrvatsku povijest FF-a, vol. 28, Zagreb, 1995., str. 61. 

7 Ante Gulin, Povijest obitelji Rattkay. Genealoška studija i izvori (1400-1793), Djela HAZU, knj. 72, Zagreb 1995. 

š Matija Mesić, Hrvati na izmaku XV. i na početku XVI. vieka, Književnik, god. I, sv. 3, Zagreb 1864., str. 401-31; Isto, god. 
I, sv. 4, 1864., str. 505-43; Isto, god. II, sv. 1, 1865., str. 61-78; Isto, god. II, sv. 2, 1865., str. 197-217; isti, Banovanje 
Petra Berislavića za kralja Ljudevita II., Red JAZU, knj. NI, Zagreb 1868., str. 1-64; isti, Hrvati nakon bana..., Rad JAZU, 
knj. XVIII, Zagreb 1872., str. 77-163; isto, knj. XXII, 1873., str. 55-204. 

? Misao prof. dr. Tomislava Raukara, koji ju s pravom izriče prilikom predstavljanja nedavno objavljene zbirke pretisaka 
Mesićevih tekstova navedenih u prethodnoj bilješci: Matija Mesić, Hrvati na izmaku srednjega vijeka: izabrane rasprave, 
Bibliotheca Croatica - Slavonica, Sirmiensia et Baranyensia, Prestisci, knj. 1, Slavonski Brod 1996. 

10 Mesić, Banovanje..., stt. 55; isto u: Izabrane rasprave..., str. 179 [dalje npr.: Mesić, Banovanje..., stt. 55 (179)]. 

!! Damir Karbić, Predgovor, u: Mesić, Izabrane rasprave..., stt. 9. 

pred modernu povijesnu znanost. Da tomu nije tako, vjerojatno ne bi bili mogući 
sažeti, ali po svojemu značaju iznimno važni, tekstovi Jaroslava Šidaka u XIII. 
poglavlju (“Hrvatska od XII. do XVI. stoljeća") prve knjige “Historije naroda Ju- 
goslavije?.!? Težište tih radova više nije na političkoj kronologiji, koju su “apsolvi- 
rali autori ranih sinteza, već je ono na razvojnim procesima hrvatskoga kasno- 
srednjovjekovnog društva. Taj, u metodološkom smislu, presudan pomak unutar 
hrvatske historiografije predstavlja početkom pedesetih godina, kako to naglašava 
T. Raukar, “nagovještaj novih usmjerenja naše historiografije*.!3 I koliko god teks- 
tovi J. Šidaka nagovještavahu novo polje rada domaće historiografije, upravo to- 
liko kritička ocjena T. Raukara monografije “Zadnji knezi Celjski" na posredan 
način, detaljno, postavlja pitanja programa i tema rada moderne hrvatske histo- 
riografije,!* osobito ističući kako se povijesna uloga grofova Celjskih, pa tako i svih 
ostalih hrvatskih magnatskih obitelji, može “utvrditi samo uključivanjem njiho-ve 
djelatnosti u složeno istraživanje o hrvatskom kasnom srednjovjekovlju koje se 
temelji na međuodnosu društvenih struktura i određivanju slojevitih promjena u 
hrvatskom društvu između 1350. i 1550.7 godine.!5 Unatoč takovomu programat- 
skom predlošku, domaćoj je povijesnoj znanosti bilo potrebno određeno razdoblje 
da iznjedri mlade stručnjake, koji se u najnovije vrijeme okreću predloženim te- 
mama, pa bi se u najskorijoj budućnosti mogle očekivati i te, zaista fundamental- 
ne, monografije posvećene povijesnoj ulozi pojedinih vladara i domaćih velikaških 
obitelji na izmaku hrvatskog srednjovjekovlja.!“ Vrjednujući prinos historiografije 
na tom polju, njezini se dosadašnji rezultati, dakle, svode na monografiju Vj. 
Klaića,!7 te na niz manjih prinosa vezanih uz povijest pojedinih plemićkih rodova, 
obitelji ili uz životopise nekih članova pojedinih magnatskih obitelji.!š Pridodaju li 
se tim ostvarenjima radovi stranih autora, prije svega mađarskih, dobiva se potpu- 





!2 "Ti tekstovi nose naslove: Ponovno jačanje feudalaca, str. 746-54; Opasnost od turskih provala i borbe s Turcima, str. 754- 
62; Društvene promjene u Hrvatskoj na kraju XV. i u početku XVI. stoljeća, str. 762-67; Dolazak Habsburgovaca na 
hrvatsko prijestolje, str. 767-71. 

13 Raukar, Grofovi Celjski..., str. 117. 

14 Isto, str. 117-35. 

15 Isto, str. 139. 

16 Ovdje se prije svega misli na dosadašnja istraživanja B. Grgina i D. Karbića, koji su obranili magistarske radnje upravo na 
tim temama; Borislav Grgin, Tbe Family Frankapani and King Matthias Corvinus, Budapest, Central European University - 
Medieval Department, 1994. i njegov već spomenuti rad Semj / Vinodol...; Damir Katbić, Tbe Croatian Noble Kindred. An 
Attenpt of It's Analysis, Budapest: Central European University - Medieval Department, 1994. 

17 Vjekoslav Klaić, Krčki knezovi Frankapani. Od najstarijih vremena do gubitka otoka Krka - od god. 1118. do god. 1480., Zagreb 
1901. Isto je djelo pretiskano u: Biblioteka Fluminiensia, sv. 3, Rijeka 1991. 

18 Prilozi o rodovima i obiteljima: Matija Mesić, Pleme Berislavića, Rad JAZU, knj. VIII, Zagreb 1869., str. 30-104; Ivan 
Kukuljević Sakcinski, Zrin grad ; njegovi gospodari, Zagreb 1883.; Vjekoslav Klaić, Hrvatska plemena od XII. do XVI. 
stoljeća, Rad JAZU, knj. CXXX, Zagreb 1897., str. 1-85.; isti, Rodoslovje knezova Krbavskih od plemena Gusić, Rad 
JAZU, knj. CXXXIV, Zagreb 1898., str. 190-214; isti, Plemići Svetački ili nobiles de Zempche (997-1719), Rad JAZU, 
knj. 199, Zagreb 1913., str. 1-66; isti, uvodna studija u: Aca Keglevichiana anmorum 1322.-1527. - Najstarije isprave porodice 
Keglevića do boja na Mubačkom polju, MSHSM XLII, Zagreb 1917., str. I-LXXXIV. 

Radovi koji obrađuju životopise: Matija Mesić, Krsto Frankapan u tudjini, Rad JAZU, knj. XII, Zagreb 1870., str. 17-79; 
Ivan Kukuljević Sakcinski, Beažrica Frankapan i njezin rod, pretiskano iz Vienca, Zagreb 1885.; Vjekoslav Klaić, Ban Ivan 
Karlović, u: Pripovijesti ix hrvatske povijesti, TII. dio, Zagreb 1891., str. 138-160; Rudolf Horvat, Ivan Korvin ban hrvatski, 
pretiskano iz Vžemca, Zagreb 1896.; Emilij Laszlowski, Ban Ivan Vitovac, Prosvjeta, god. VI, Zagreb 1898., str. 27-32, 67- 
71, 101-103, 118-122. 

niji uvid u djelatnost velikaških obitelji na kraju hrvatskog srednjovjekovlja,!? uz 
napomenu da su svi gore navedeni radovi, ipak, većim dijelom zastarjeli... 

S druge strane, primjetna je u prethodnim bilješkama nazočnost referenci objav- 
ljenih zbirki dokumenata pojedinih obitelji (Frankapana, Blagajskih Babonića i 
Keglevića). Uistinu, mogle bi se za to razdoblje nabrajati svakovrsne zbirke objav- 
ljenih vrela, koje su neprijeporno uporabljive pri istraživanju spomenutih tema, a 
da se obilje netaknute građe domaćih i stranih arhiva i ne spominje. Stoga, očito, i 
nadalje vrijedi misao izrečena u krilatici ovog potpoglavlja. 


2. SLABOSTI HRVATSKO-UGARSKOGA OBRAMBENOG SUSTAVA: 
I OSOBITO VAS PODSJEĆAM DAJE HRVATSKA SAM ŠTIT I VRATA 
KRŠĆANSTVA. 

Dosadašnja je historiografija sasvim jasno pokazala da je razdoblje osmanlijsko- 
ugarskih sukoba prije odlučujuće bitke na Mohaču [Moh4cs] 1526. god. znatno 
utjecalo, kako na unutarnjopolitičke, gospodarske, društvene i demografske pri- 
like, tako i na međunarodni položaj Ugarsko-Hrvatskog kraljevstva. I premda su 
hrvatski, austrijski i mađarski znanstvenici polučili zavidne uspjehe u prikazima tog 
razdoblja, osobito u povijesnim sintezama i radovima s područja vojne po-vijesti, 
ipak se taj sukob i odnos zaraćenih strana do nedavno nije pokušao sagle-dati u 
njegovoj cijelosti, posebice obzirom na unutarnje veze i sam tijek razvoja sukoba. 
Iznimku čine radovi mađarskog povjesničara Ferenca Szakalya, koji po prvi puta 
dijeli osmanlijsko-ugartsko ratovanje prije bitke na Mohaču u razdoblja 
karakterizirana prema svojim vojnim i strategijskim osobinama." Autor diobu 
temelji na dvjema polaznim osnovama. Prva jest vrijeme, a druga područje odnos- 
no teritoriji na kojima ugarske i hrvatske vojne snage pokušavaju obuzdati napre- 
dovanje ili u potpunosti suzbiti osmanlijsku vojnu silu. Ta podjela, dakle, uzima u 
obzir razdoblja ratnih operacija na neprijateljskim teritorijima koji su podalje od 
ugarsko-hrvatskoga graničnoga obrambenog sustava, razdoblja u kojima se ope- 
racije vode uzduž ili u neposrednoj blizini obrambenog sustava, te razdoblja ne- 
prijateljskih vojnih akcija koje probijaju obrambeni sustav, te se vode u zaleđu 
graničnog područja, duboko na teritorijima Kraljevstva. Postavljajući na takav način 
problem vojne i strategijske ravnoteže zaraćenih strana presudno razdoblje u hr- 
vatskoj povijesti je svakako ono, u kojemu osmanlijske potiskuju kršćanske vojne 
snage prema području na kojemu će se organizirati Matijašev obrambeni sustav. U 





1% Gusztav Wenzel, Frangebdn Kristof velenczei fogsđea, Pesten: Eisenfels ćs Emich ny., [1851.]; Gyula Schčnherr, Honyadi Corvin 
Jdnos (1473-1504), Budapest 1894.; Henry Thode, Der Ring des Frangipani, Frankfurt am Main1895.; uvodna studija u: 
Samu Barabas - Lajos Thall6ćczy, Codex diplomaticus comitnm de Blaeay, Monumenta Hungariae historica - Diplomataria, kčt. 
XXVIII, Budapest 1897., str. I-CCLXIX; isti, uvodna studija u: Codex diplomaticus comitnm de Frangepanibus - A Frangepdn 
csaldd oklevćltdra, MHH-D XXXVIII, kot. 2, Budapest 1913., str. V-XLVII. 

2 Ferenc Szakaly, Phases of 'Turco-Hungarian Warfare before the Battle of Mohacs (1365-1526), Acta orientalia Academiae 
scientiarum Hungariae, a. 33, n. 1, Budapest 1979., str. 65-111; isti, The Hungarian-Croatian Border Defense System and its 
Collapse, u: From Hunyadi to Rakoczi. War and Society in Late Medieval and Early Modern Hungary, ed. Janos M. Bak and Bćla 
B. Kiraly, Brooklyn 1982., str. 141-58. 

tom razdoblju (1455.-1463.) bivaju zauzeti ostaci srednjovjekovne Srbije i gotovo 
čitavo Bosansko Kraljevstvo. Kralj Matijaš potom preotima veliki dio osvojenih 
područja (1463-1465.), te započinje s uspostavom ugarsko-hrvatskoga obrambe- 
noga fortifikacijskog: sustava organiziranog u dva usporedna reda graničnih utvr- 
da. Vanjski red započinjao je u Severinu [Szorćny], te se preko Beograda [Nndor- 
fehćrvar|, Šapca [Sz4bacs], Srebrenika, Banja Luke i Jajca spuštao do Knina i uzduž 
Jadrana nastavljao preko Skradina i Klisa prema ušću Neretve. Pričuvni je red 
kretao od Temišvara [Temesvar], te se nastavljajući preko Srijema, Dubice, Krupe, 
Bihaća i Otočca spuštao na Hrvatsko Primorje u grad Senj.?! Ispostaviti će se da je 
nasušnom bila ta potreba uspostave obrambenog sustava upravo zbog kraljevih 
političkih interesa okrenutih u dijametralno suprotnom pravcu - prema Srednjoj 
Europi. Zahvaljujući djelotvornosti tog sustava, F. Szakaly dokazuje da je razdob- 
lje koje je uslijedilo (1466-1520.), bilo razdoblje vojne ravnoteže sukobljenih sila.?? 
I premda Szakaly spominje da do određenih poremećaja dolazi stupanjem 
Jagelovića na ugarsko-hrvatski prijesto, on baš na hrvatskom dijelu uočava početak 
pucanja obrambenog sustava i pronalazi osnovni uzrok te pojave u sveprisutnoj i 
dugotrajnoj feudalnoj anarhiji, koja se izražavala, kako prema kraljevskoj vlasti, 
tako i kroz međusobne sukobe hrvatskih velikaša.2> Neprijeporna je, međutim, 
činjenica da upravo tijekom tog razdoblja “vojne ravnoteže" hrvatsko društvo 
proživljava egzistencijalnu ugroženost u doslovnom smislu tih riječi. Koji to sve 
čimbenici utječu na proces “raščinjavanja' tadašnjega hrvatskoga srednjovjekov- 
nog društva i je li toj posvemašnjoj krizi doista jedinim uzrokom bio razjedinjeni 
vrh hrvatskog feudalnog društva? 


2.a. Zemljovidne osobitosti Hrvatske i vojna strategija: 

Samo tijeka Kupa, koja se lako može prijeći konjicom... 

Uređenjem Srebreničke i Jajačke Banovine, te Kliške i Senjske Kapetanije kao 
dijelova obrambenog bedema Kraljevstva, zaustavljeno je, doduše, širenje 
Osmanlijskog Carstva prema Zapadu, ali nisu spriječeni isuviše česti osmanlijski 
pljačkaški prodori na hrvatski teritorij. Dolasku dinastije Jagelovića na vlast pretho- 
dilo je četvrtstoljetno nemilosrdno pustošenje hrvatskog prostora, posebice onoga 
između Gvozda, Velebita i dalje na jug prema obali Jadrana i to u vrijeme jednog 
od najsnažnijih ugarsko-hrvatskih vladara - Matijaša Korvina.“ Zašto je do toga 
dolazilo? Može li jedino velikaška neposlušnost vrhovnoj vlasti i njihova uzajam- 
na nesloga preuzeti teret odgovornosti za takovo stanje na hrvatskom dijelu tog 
“štita kršćanstva“? 


2! usb.: Ferdo Čulinović, Državnopravni razvitak Vojne krajine, Rad JAZU, knj. 356, Zagreb 1969., str. 10-11; Karl Nehring, 
Matthias Corvinus, Kaiser Friedrich III und das Reich. Zum hunyadisch-babsbureischen Gegensatz in Donanraum, Sudosteuropiischen 
Arbeiten 72, Minchen 1975., str. 13-27; Szakaly, Pbases..., str. 99; isti, Tbe Hungarian-Croatian Border..., str. 142-43; Vasko 
Simoniti, Vojaška organizacija na Slovenskem v 16. stoleju, Ljubljana 1991., str. 228; Kruhek, Krajiške utvrde i obrana hrvatskog 
kraljevstva tijekom 16. stoljeća, Biblioteka Hrvatska povjesnica. Monografije i studije, knj. 1, Zagreb 1995., str. 46. i u tim 
djelima navedena literatura. 

2 Szakaly, Pbases..., str. 98-1031 111. 

23 Isto, str. 102. 

2 usp.: Šidak, Opasnost od turskih provala..., stt. 7154-55; Szakaly, Pbases..., str. 100; Vasko Simoniti, Turki so v deželi že: turški 
vpadi na slovensko ozemlje v 15. in 16. stoletju, Celje 1990., str. 203-05. 

Raspored suprotstavljenih vojski, te zemljovidne osobitosti terena jesu polazišne 
točke u svakoj vojno-strateškoj analizi. Polazeći od tih premisa vojne znanosti, 
umah je uočljiv izniman strateški značaj osmanlijskih utvrđenih gradova Kamen- 
grada i Ključa, koji su se “poput klina probijali u Hrvatsko Kraljevstvo?",?5 gotovo 
razdvajajući ugarsko-hrvatski obrambeni sustav u dvije zasebne cjeline. Te su utvr- 
de u taktičkom smislu omogućavale učestale vojne prepade, kako dobro organizi- 
ranih većih tako i samoincijativnih malih vrlo dobro uvježbanih i pokretljivih po- 
strojbi, prema jugu i zapadu kršćanskog teritorija - što će reći, prema srcu srednjo- 
vjekovnoga hrvatskog područja i dalje prema habsburškim, odnosno mletačkim, 
posjedima. Isto tako važne odrednice bijahu i prirodne osobitosti terena na linija- 
ma obrambenog sustava, i danas vrlo lako uočljive na zemljovidima. Naime, sted- 
njovjekovna Slavonija, Srijem i Ugarska bijahu zaštićeni i dodatnom iznimno 
važnom “obrambenom? linijom, koja je neprekinuto tekla točno između dva spo- 
menuta reda tvrđavnih sustava - rijekama Dunavom i Savom. Srednjovjekovna, 
pak, Hrvatska, bez tih prirodnih lako branjivih granica, bijaše dostupnom i 
privlačnom metom neprijateljskih vojnih poduhvata.“ Ako su Mačvanska i 
Srebrenička Banovina bivale “žrtvovane? kao predstraža Kraljevstva u smislu zau- 
stavljanja, usporavanja ili dojavljivanja kretanja neprijateljskih postrojbi, nakon 
čega se napadači najčešće suočavahu s teško prijelaznom rijekom i još ih k tomu, 
ukoliko ju, jasno organizirano, uspiju prijeći dočekivahu dobro organizirani bra- 
nitelji, tada je “žrtvovanje izbačenoga prvog reda utvrda na hrvatskom dijelu 
obrambenog sustava - Jajačke Banovine, te kninske, skradinske i kliške tvrđe - 
bivalo uzaludno. Naime, kolikogod da je sustav obrane u Hrvatskoj počivao na 
dobro utvrđenim točkama (iz prijašnjeg razdoblja naslijeđenim kulama, kaštelima, 
tvrđavama i gradovima), te na “neprohodnosti planina, šuma i rijeka, toliko je ta 
gorovitost, šumovitost i obdarenost rječicama hrvatskog prostora zapravo pogo- 
dovala napadački orijentiranim neprijateljima.2" Knez Bernardin Frankapan s ve- 
likom dozom gorčine i nemoći objašnjava kako su mu martolosi “skriveni i prikri- 
veni u gajevima? njegova vlastita kneštva “neprestano nanosili štetu. Odviše se 
često, naime, događalo da akindžijske i martološke čete osvanu potpuno 
neočekivano i nenajavljeno usred Hrvatske, ili pak pod zidinama dalmatinskih 
komuna, pa su se redovito vojni okršaji na našim prostorima događali tek nakon 
pustošećih naleta Osmanlija - dakle, prilikom njihovih povlačenja s pljačkaških 





5 Vjekoslav Klaić, Povijest Hrvata, knj 4, Zagreb 19813., str. 264; Šidak, Opasnost od turskih provala..., stt. 754-55. Moguće 


smjernice u istraživanju osmanske vojne organizacije i značaja tih dvaju gradova pruža Nenad Moačanin u svojem članku: 
Bihać i osmanski obrambeni sustav na sjeverozapadu Bosanskoga ejaleta 1592.-1711., u: Spomenica Ljube Bobana, Zagreb 
1996., str. 105-07. 

Već su povjesničari starije hrvatske historiografije uočavali nedostatak takvih granica. Opisujući granice prema 
osmanlijskoj Bosni Smičiklas, primjerice, upozorava da je rijeka Vrbas bila dobra “naravska medja, ali mogla je u gornjem 
teku svojem u sušno doba uvijek podati prilike neprijatelju, da ju pregazi"; Tadija Smičiklas, Povrest hrvatska. Dio prvi. Od 
najstarijih vremena do godine 1526., Zagreb 1882., str. 637; Usp. također: isto, str. 648, 649-50, 663...; Klaić, Povijest Hrvata 4, 
str. 145... 

O tipologiji i nazivlju utvrdnog graditeljstva vidi u: Kruhek, Krajiške utvrde..., stt. 11-39. i u tom djelu navedenu literaturu. 
usp: Joško Jelaska, Splitsko polje za turskih vremena, Split 1985.; Tomislav Raukar - Ivo Petricioli - Franjo Švelec - Šime 
Peričić, Zadar pod mletačkom upravom, 1409-1797. u: Proslost Zadra, knj. HI, Zadar 1987.; Kruhek, Krajiške utvrde..., str. 47. iu 
tim djelima navedenu literaturu. 

pohoda prema Bosni. A tada je već bivalo kasno.?? Jednostavno, sustav koji je poka- 
zivao dobre rezultate na južnim granicama Kraljevstva nije mogao biti djelotvo- 
ran i na jugozapadnim granicama, odnosno hrvatskom dijelu tog sustava... 


2.b. Nositelji “malog rata? - martolosi i akindžije: 

Sve su popljačkali i poharali, seljake i kogagod su našli opljačkali su I odveli. 

Sljedeća vojno-taktička različitost suprotstavljenih sila jest način ustroja i 
odgovarajuće obavljanje vojnih zadaća njihovih postrojbi. Razorniji tip osmanlijskih 
nasrtaja na naše prostore od onih dobro organiziranih vojnih kampanja bijahu one 
u liku malih, visoko mobilnih poluvojnih jedinica »artolosa i akindžija. Taj “mali 
rat, najčešće vođen i organiziran u svrhu grabljenja materijalnih dobara i roblja 
često se u historiografiji objašnjavao kao dio planiranih aktivnosti u cilju pripreme 
graničnog područja za njegovo osvajanje.“ Međutim, pobude za takove aktivnos- 
ti mogle su bivati potpuno drugačije prirode. Primjerice, povod za pljačkaški pohod 
mogle su biti vremenske nepogode o kojima domaći kroničari sve češće pišu u to 
vrijeme, a nakon kojih nastupaju nestašice hrane i “gladne godine?! ili, pak, ne- 
dovoljan nadzor vlaških martoloških četa, koje često samoincijativno upadaju na 
područja susjedne države i u vrijeme službenih primirja.3? Bilo kako bilo, rijetki su 


2 Pobjeda Hrvata kod Broda Zrinskog (29. na 30. listopada 1483. god.) kao i ona kod Vrpila (19. rujna 1991. god.) 
izvojevane su nad osmanlijskim vojskama tek prilikom njihova povratka s pustošećih prepada. I pogibija se bana 
Berislavića (20. svibnja 1520. god), također događa tek nakon presretanja osmanlijskog pohoda kojim je devastiran 
drežnički kraj. 

Za bitku kod Broda Zrinskog usp.: Mesić, Hrvati na izmaku 1, str. 406 (18); Smičiklas, Povjest hrvatska 1, str. 665-66; Đuro 
Šurmin, Aca Croatica - Hrvatski spomenici, vol. 1, MSHSM VI, Zagreb 1898., str. 291, dok. 193; Klaić, Povijest Hrvata 4, str. 
165-67... 

Za bitku kod Vrpila usp.: Klaić, n. dj., str. 225-26; Ferdo Šišić, Rukovet spomenika o hercegu Ivanišu Korvinu i o borbama 
Hrvata s Turcima (1473-1496), Sžarine, knj. XXXVIIIL, Zagreb 1937., str. 157-59 (313-15), dok. III 2 a.; Kruhek, Krajiške 
utvrde..., Str. 47... 

Za pogibiju bana Berislavića usp.: Mesić, Banovanje Petra Berislavića..., Str. 52-54 (176-78); Klaić, n. dj., str. 344-45; Marko 
Perojević, Petar Kružić, kapetan i knez Klisa, Zagreb 1931., str. 55-57; Kruhek, nav.dj., str. 52 i 66, te u citiranim djelima 
navedeni izvori i literatura. O porazu Hrvata na Krbavi nešto kasnije... 

% usp.: Bogo Grafenauer - Dušan Perović - Jaroslav Šidak, Prodor Turaka na Balkanski poluotok i otpor jugoslavenskih 
natoda protiv njihovih osvajanja, u: Historija naroda Jugoslavije, knj. 1, Zagreb 1953., str. 345; Stjepan Pavičić, Seobe / naselja u 
Lici, Zbornik za narodni život i običaje, knj. 41, Antropografska istraživanja 3, Zagreb 1962., str. 101-07; Milan Vasić, 
Martolosi u jugoslovenskim zemljama pod turskom vladavinom, Djela, knj. XXIX, Sarajevo 1967., str. 80-91; Simoniti, Vojaška 
organizacija..., Str. 236-37; Kruhek, Krajiške utvrde..., str. 58. i u tim djelima navedenu literaturu. 

%! Osim brojnih, ali razbacanih, vijesti o gladnim razdobljima prouzročenim elementarnim nepogodama u već objavljenim 

zbirkama izvora, osobitu cijenu imaju kratke kronike koje objavljuje Ivan Kukuljević Sakcinski god. 1857. u četvrtoj knjizi 

Arkiva za povjestnicu jugoslavensku: Ljetopis fra Šimuna Klimentovića, str. 30-35; Ljetopisi fratra Šimuna Glavića, str. 36-44; 

Ljetopis nepoznatoga u talijanskom jeziku, str. 48-65. U svakom slučaju mogu se vrlo lako u izvorima uočiti pojačani i 

učestaliji osmanlijski pljačkaški prepadi na naša područja upravo nakon vremenskih nepogoda koje bi svojim intezitetom 

utjecale na prinos poljoprivrednih proizvoda. Iznimno korisna djela francuskih znanstvenika, koja dokazuju vezu između 
nastupajućega hladnog razdoblja s kraja 15. i prisutnog tijekom 16. stoljeća s “godinama gladi" primjetnih diljem 

Francuske, pa tako i u njezinom mediterantskom dijelu jesu; Emmanuel Le Roy, Ties of Feast, Times of Famine:_A History 

of Climate since the Year 1000, transl. B. Bray, London 1972., str. 244-308 i 334-94; Jean. N. Biraben, Les hboymes et la peste en 

France et dans les pays europćens et mediterranćens, vol. 1: La peste dans lV'histoire, Paris - La Haye 1975., str. 7-9, 134-39, 147-54; 

isto, vol. 2: Les hommes face f la peste, 1976.), str. 2-27. 

Lokalne bosanske osmanlijske vlasti nisu imale osobitih razloga zaustavljati takve pohode, koji u krajnjoj liniji slabe 

obrambenu sposobnost neprijatelja, ali to ne znači i da su ih te vlasti planirale ili na bilo koji način neposredno utjecale na 

razvoj takovih aktivnosti; usp.: Mesić, Hrvati na izmaku 1, ste. 505-06 (44-45); isto, str. 511 (50); isto, str. 513 (52)...; isti, 

Hrvati nakon bana..., stt. 87 (201); Smičiklas, Poviest hrvatska I, str. 698...; Klaić, Povijest Hrvata 4, str. 293-94...; Vasić, 

Martolosi..., str. 93-94; Raukar..., Proslost Zadra III, str. 198... 

bivali slučajevi da se te sitne skupine naoružanih osmanlijskih “uskoka? nisu vraćale 
sretno na svoja polazišta.“ One su naprosto bivale neuhvatljive_ hrvatskom 
plemićkom ratništvu... 

Zašto je tomu bivalo tako? Kakvim je to vojnim potencijalima Hrvatska tada 
raspolagala? Je li Hrvatska sama bila u stanju braniti i obraniti svoj dio granice? 
Da bi se odgovorilo na ta pitanja, mora se obrazložiti na kakav je način, s kakvom 
je vojnom silom, logistikom i novčanim sredstvima raspolagao ustanovljeni obram- 
beni sustav. 


2.c. Nemoć kraljevske vlasti u organizaciji obrane Kraljevstva: 

Po milosti božjoj Ludovik kralj Ugarske, naš najljubezniji gospodar, niti nas 

može pomagati niti braniti... 

Organizirajući obrambeni sustav, kralj Matijaš Korvin je znao da bi troškovi 
održavanja tog sustava nadmašivali ukupne kraljevske godišnje prihode. Naime, 
poznato je da su njegovi prethodnici ostvarivali godišnji prihod u približnom iz- 
nosu od 200-240.000 zlatnih florena. Isto su tako historiografiji poznati i približni 
godišnji troškovi obrane Beograda (legendarne 1456. god.), koji s troškovima du- 
navske riječne flote i plaćom Ivanu Hunjadiju [Janos Hunyadi] premašivahu svo- 
tu od 45.000 zlatnih florena.3“ Stručnjaci za vojnu povijest proračunali su, pak, da 
bi organizacija i provedba vojnog pohoda kojeg je predložio Ivan Hunjadi, a u 
kojem bi sudjelovalo 15-20.000 ratnika u trajanju od tri do četiri mjeseca na 
osmanlijsko balkanskom prostoru, koštao oko 250.000 florena (1), pa ne čude, 
zaključuju povjesničari, nastojanja ugarsko-hrvatskih vladara da se po mogućnosti 
očuva barem sžažus quo na južnim granicama njihova kraljevstva.“ Promjenivši u 
cijelosti porezni sustav Matijaš Korvin podiže godišnje prihode kraljevske blagaj- 
ne na približnih 900.000 florenal3* Kolikogod se činio impresivnim taj porast, 
kraljevska blagajna nije niti tada bila u stanju podmirivati sve rashode koje je Matijaš 
Korvin imao ostvarujući svoj vanjsko-politički program. Primjerice, Antonio Bon- 
fini opisujući kraljev boravak u Bečkom Novom Mjestu [Wiener Neustadt, 1486. 
god.] tvrdi da je kraljeva profesionalna vojska brojila 28.000 ljudi, 9.000 ratnih kola, 
artiljeriju i pomoćne postrojbe. Takva bi vojska godišnje koštala 600-700.000 flore- 
na, što jasno niti Matijaševa blagajna nije mogla podnositi ukoliko se tim troškovima 
pridodaju oni, koje je gutao obrambeni sustav južnih granica Kraljevstva.?" Pa ipak, 
čini se da su u Matijaševo vrijeme postrojbe tvrđavnog sustava, tog “štita i vratiju 





3 O taktici akindžija piše Mihajlo Ostrovički. Vidi o tome u: Smičiklas, Povrest hrvatska I, str. 638-39; Đorđe Živanović, 
Janičarove uspomene ili Turska hronika, Brazde - Posebna serija 5, Beograd 1966.; Vasić, Martolosi..., str. 80-91; Kruhek, 
Krajiške utvrde..., str. 55-58. 

% Usp. Gyula R4zso, A zsoldossig gazdasagi ćs tarsadalmi feltćtelei ćs tipusai Magyarorszagon a XIV.-XV. szazadban, 
Hadtortćnelmi Kozlemćnjek, €. 9, Budapest 1962., str. 164; Janos M. Bak, Po/itics, Society and Dofense in Medieval Hungary, u: 
From Hunyadi to Rakdczi: War and Society in Medieval and Early Modern Hungary, eds. Janos M. Bak - Bćla B. Kiraly, New 
York 1982., str. 11; isti, The Price of War and Peace in Late Medieval Hungary, u: War and Peace in the Middle Ages, ed. 
Brian P. McGuire, Copenhagen 1987., str. 165-66. 

5 Usp.: Erik Fiigedi, The Aristocracy in Medieval Hungary. Theses, u: Kings, Bisbops, Nobles and Burgers. Selected Studies, ed. 
Janos M. Bak, London 1986., pogl. IV, str. 1-14. i u tom djelu navedenu stručnu literaturu. 

% Do danas najbolja studija o prihodima i rashodima kraljevske blagajne u vrijeme Matijaša: Erik Figedi, Maty4s kiraly 
j&vedelme 1475-ben, Szdzadok, ćv. 116, Budapest 1982., str. 484-506. 

37 Bak, The Price of War..., str. 1712-74. 

kršćanstva“ i “predziđa Ugarske", redovito primale godišnju novčanu potporu. 
Već četiri godine kasnije Vladislav Jagelović dolazi na ugarsko-hrvatski tron 
pristajući na uvjete ugarskih prelata, baruna i staleža, po kojima će “novotarije ... 
uvedene po istom pokojnom gospodinu kralju Matijašu? ukinuti, a “namet pak ili 
daću od jedne forinte (Zaxam umius floreni)? neće nipošto zahtijevati, već će biti 
zadovoljan “sa starim pravednim, redovitim i običajnim kraljevskim prihodima?.3$ 
To je značilo vraćanje na kraljevski budžet od približnih 200.000 florena. Jasno, 
troškovi obrane Kraljevstva ostajali su približno isti, što je značilo da ukupan 
kraljevski prihod nije mogao u vrijeme Jagelovića podmirivati troškove koje je 
iziskivala obrana od prijetećih Osmanlija.3? Sredstva su se za obranu stoga sve 
češće tražila na drugim mjestima. Primjerice, biskup zagrebački Osvald 'Tuz 
opotučno ostavlja za utvrđivanje graničnih gradova Jajca, Beograda i Severina 
32.000 florena, s napomenom da se taj novac ne smije uručiti državnomu blagaj- 
niku, već se ima preko odabranih legata utrošiti u namijenjenu svrhu.“ U vrijeme, 
pak, savezničkog rata protiv Osmanlijskog Carstva, Venecija je financijski potpo- 
magala Vladislava II. godišnjim iznosom od 100.000 dukata, a nakon sklapanja 
primirja (1503. god.) Republika i dalje pruža godišnju pripomoć od 30.000 dukata 
sobvezom da se taj novac troši isključivo na obranu Hrvatske.+! Toj godišnjoj potpo- 
ri odgovara i planirani proračun troškova obrane na hrvatskom dijelu graničnog 
sustava za 1504. godinu, prema kojemu je predviđen iznos od 35.920 zlatnih flore- 
na, s time da je u taj proračun bio uračunat i troškovnik građevinskih fortifika- 
cijskih zahvata na kliškoj, rmanjskoj, sinjskoj i kninskoj tvrđi i kaptolu.“ No, već 
Vj. Klaić ispravno napominje da se za sada ne daju raspoloživim vrelima potkrijepiti 
i stvarni izdaci navedeni tim proračunom.# Štoviše, već primjer bana Andrije Bota 
(1505.-1511. god.), koji dolazi na mjesto rano preminuloga Ivaniša Korvina, govori 





8% Puni navod inauguralne diplome glasi: Iyžroduetas vero ipsum quondam seremissimum domimum Mathiam regem aboleamus: 
contributionem autem, seu taxam uniuns floreni, nulla ratione exigamus, sed antiquis, justis, ordinariis, et comsnetis proventibus regalibus 
contenti esse debeamus: Gyula Nagy - Sandor Kolosvari - Kelemen Ovari, Corpus juris Hungarici - 1000-1526. ćvi tirvćnjezikkek, 
kot. 1, Budapest 1899., str. 472-74; usp. također: Ivan Kukuljević Sakcinski, ]xra regni Croatiae, Dalmatiae et Slavoniae, pars 1, 
Zagrabiae 1862., str. 223, dok. CLI; usp.: Klaić, Povijest Hrvata 4, str. 204. 

2% S pravom M. Mesić ističe da time što se Vladislav odrekao “novoga poreza, štono je bio uveden za kralja Matije, bijahu 
državni dohodci u toliko umanjeni, da se nije mogla držati stalna vojska, koja je upravo sada bila toli potrebita": Mesić, 
Hrvati na izmaku 1, str. 405 (17); usp.: Klaić, Povijest Hrvata 4, str. 241-42; Andras Kubinyi, The Road to Defeat: Politics 
and Defense in the Jagiellonian Period, u: From Hunyadi to Rakdcezi. War and Society in Late Medieval and Early Modern 
Hungary, ed. Janos M. Bak and Bćla B. Kiraly, Brooklyn 1982., str. 159-78; Bak, The Price of War..., str. 172. O fiskalnoj 
politici Sženorije i njezinu stavu spram troškova obrane dalmatinskih gradova vidi: Raukar..., Proslost Zadra III, str. 191-97. 

*' Iz biskupove se oporuke jasno nazire njegova sumnja u poštene namjere službenika kraljevske riznice pa stoga izričito i 
zahtijeva da navedena suma mora biti utrošena u dogradnje i popravke fortifikacija spomenutih gradova; usp. Mesić, 
Hrvati na izmaku I, str. 418 (30); Klaić, Povijest Hrvata 4, str. 249; Kruhek, Krajiške utvrde..., str. 62. 

“1 Ugovor o savezništvu potpisan je 13. svibnja 1501. godine; usp.: Mesić, Hrvati na izmaku I, str. 426-27 (38-39); Smičiklas, 
Poviest hrvatska I, str. 682; Klaić, Povijest Hrvata 4, str. 260 i 281; Raukar... Proslost Zadra III, str. 182. 

Ugovor o mletačkoj pomoći sklopljen je 15. veljače 1504. godine; zsp.: Mesić, nav.dj., str. 514 (53); Klaić, nav.dj., str. 260 i 
281; Raukar..., nav.dj., str. 199. O mletačkoj financijskoj pomoći hrvatsko-ugarskomu obrambenom sustavu prije i nakon 
rata Cambrayske lige vidi: Raukar... isto, str. 199-200. 

“? Sandot Horvath - Lajos Thall6czy, Jajeza (bdnsdg, vdr ćs vdros) tortćnete 1450-1527, MHH-D XL, Budapest 1915., str. 184-86, 
dok. CXV; usp. također: isto, str. 178-183; Klaić, Povijest Hrvata 4, str. 2179-80. Taj je proračun predviđao i 24.900 florena 
za potrebe Jajačke Banovine, 3.850 florena za potrebe Šabačke, samo 3.000 za potrebe Srebreničke, 24.108 za potrebe 
Beogradske itd. Ukupni proračun je predviđao nužnih 144.978 florena za održavanje čitavog obrambenog sustava; usp.: 
Horv4th - Thall6ezy, isto, str. 185-92, dok. CXV. 

4 Klaić, Povijest Hrvata 4, str. 280. 

da je bilo problema s godišnjom novčanom potporom za njegovu službu.“ Stoga 
ocjena razdoblja vladavine Matijaša Korvina i Jagelovića obzirom na njihovu po- 
vijesnu ulogu u obrani Kraljevstva, koju izriče T. Raukar na znanstvenom skupu 
organiziranom povodom  petstote obljetnice krbavskoga razboja, da ako su 
Osmanlije u “doba Matijaša Korvina mogli prodirati u Hrvatsku, dijelom i zato 
što je kralj rasipao svoje misaone i novčane snage izvan ugarsko- hrvatskog kraljev- 
stva, nakon izbora Vladislava II to su mogli činiti ponajprije zato što kralj gotovo 
dai nije imao sredstava za obranu Hrvatske? sažeto i jasno oslikava (ne)prilike 
prouzročene ovisništvom vladara o visini novčanog priliva u kraljevsku riznicu. 


2.d. Gospodarsko i financijsko iscrpljivanje Hrvatskog Kraljevstva: 

Nedostaje srebra, bogatstva i sredstava... 

Premda s pravom, dakle, Vj. Klaić upozorava da nije moguće na temelju nave- 
denog plana proračuna za obranu Hrvatske utvrditi stvarni utrošeni iznos, ipak ti 
podaci postedno ocrtavaju vojne prilike na hrvatskoj granici. Naime, unutar tog 
proračuna predviđena je svota kojom se podupiru hrvatski ban, senjski kapetan 
(tada je Ivaniš Korvin bio i ban i kapetan Senja - op.a.) i knezovi da uzdržavaju 952 
konjanika na potezu od Save do Jadrana. Jače konjičke postrojbe imali su uz bana 
(200 konjanika) knezovi Ivan Karlović (200) i Bernardin Frankapan (100). Prido- 
daju li se njima ostali Frankapani (Anž je primao potporu za 70 konjanika, Mihael 
za 60 i Nikola za 50), onda je vidljivo da je velika pozornost pridavana upravo 
središnjem dijelu srednjovjekovne Hrvatske (480 konjanika kojima je uvijek mo- 
gao priskočiti u pomoć ban sa svojom postrojbom), dakle onom dijelu koji je na 
potezu od Krbavske do Modruške županije, odnosno na onom dijelu na kojemu 
su osmanlijski pohodi bili najčešći. Mora se svakako naglasiti da rečeni broj oružane 
konjičke pratnje pojedinih knezova, za koju bi trebali primati godišnju novčanu 
potporu, ne predstavljai ukupan broj ratnika koji oni mogu podići. Taj je broj morao 
biti veći.“ Respektabilnu snagu predstavljalo je zasigurno i brojno sitno rodovsko 





“4 Ban Andrija Bot, naime, zadužuje 1511. god. ovršitelja svoje oporuke, svojeg banovca i kneza Ivana Karlovića, da ne 
preda Senj dok kralj ne isplati njegovoj udovici 16.000 zlatnih florena duga na ime banske službe; zgp.: Mesić, Hrvati na 
izmaku I, str. 543 (82); Klaić, Povijest Hrvata 4, str. 296... 

#5 Tomislav Raukar, Prvi rasap Kraljevstva hrvatskoga, dnev. inf. list Vjesnik od 11. rujna 1993., u tjed. prilogu Damica, str. 
16, stup. 3; “sp. također budimske izvještaje mletačkog poslanika Suriana u: Klaić, Povijest Hrvata 4, str. 332; Nada Klaić, 
Izvori za hrvatsku povijest do 1526. godine, Zagreb 1972., str. 354, dok. 226, prilog HI. 

“€ Premda primjerice Bernardin Frankapan koji, kako svjedoči pop Martinac “izide ot srčdi boč (krbavskoga - op.a.) s 
malimi", već god. 1495. odlazi u južnu Italiju sa 600 svojih ratnika da pripomogne protjerivanju francuskog kralja iz 
Napulja; usp.: Mesić, Hrvati na izmaku I, str. 415 (27), bilj. 1; isti, Krsto Frankapan..., stt. 26. Drugom prilikom Bernardin u 
razgovotu s mletačkim poslanikom Pietrom Pasqualigom spominje svoju družinu od 500 konjanika; usp.: Šime Ljubić, 
Commissiones et relationes Veneta, vol. 1, MSHSM VI, Zagreb 1876., str. 118-19. Knezovi su hrvatski, dakle, primali 
novčanu potporu za manji broj svojih sljedbenika. No, kada je već spomenuta bitka na Krbavi, tada se mora naglasiti 
kako se i danas historiografija povodi za proizvoljnom tvrdnjom Antonija Bonfinija prema kojoj je navodno Bernardin 
iznenadno naredivši manevar povlačenja svojih ljudi usred bitke, velikim dijelom uzrokovao poraz. To jednostavno nije 
točno. Uz plemenitog Lapčanina popa Martinca i papinski nuncij Antonije Fabregues, javljajući u Rim četvrti dan iza 
bitke o tomu tragičnom porazu, sasvim jasno kaže da preostade nakon bitke so/us comes Bernardinus de Frangepanibus, qui cum 
tribus ex suis aufugit ex trecentis, quos secum conduxerat, usp.: Šišić, Rukovet spomenika..., stt. 36 (192), dok. 144. Pa niti Hrvat koji 
desetak dana nakon tog događaja prepričava Janu Hasišteinskyju z Lobkovic tijek bitke ne spominje bilo kakvu izdaju, 
već ističe da je hrvatska vojska u boju izginula najvećim dijelom uletjevši u dobro pripremljenu zasjedu; usp.: Klaić, 
Povijest Hrvata 4, str. 230-32; Šišić, n. dj., str. 123-25 (279-81), dok. III 1 b. Slično i ninski biskup Juraj Divnić u pismu 
papi Aleksandru VI. petnaestak dana nakon bitke; usp.: Šišić, isto, str. 37-43 (193-99), dok. 146; Juraj Divnić, Pismo papi 
Aleksandru V1., priredila Olga Perić, Šibenik 1995., str. 10-29. Istoga mjeseca nepoznati autor također navodi da se knez 
Bernardin sa svega šestoricom od 600 svojih ljudi uspio probiti i spasiti pokolja; usp.: Šišić, isto, str. 121-22 (277-78), 

plemstvo naseljeno diljem tog područja. Mogao bi se, dakle, baš na tim prostorima 
očekivati znatan broj ljudi pod oružjem.“ I uz te brojčane pokazatelje, hrvatske su 
snage bivale te koje su gubile dah u dugotrajnomu iscrpljujućem sukobu. Zastarjela 
organizacija banderijalnog sustava nije mogla odgovoriti izazovu vremena, od- 
nosno potpuno novom načinu ratovanja.*#š Nova strategija i taktika vojevanja koje 
nameću osmanlijske vojskovođe ne nailazi na odgovarajuće kontrastrategijske 1 
taktičke poteze, poteze koji su iziskivali vojnu reotganizaciju obrambenog susta- 
va, dodatne logističke, a time i financijske napore. Primjer uspješne obrane Kraljev- 
stva pružilo je vojno djelovanje bana Petra Berislavića, koji godine 1517. na sjever- 
nom dijelu graničnog obrambenog sustava Hrvatske uspostavlja stalne granične 
straže zahvaljujući razumijevanju i novčanoj potpori knezova Nikole Zrinskog 1 
Franje Berislavića. I dok su pregovori za ustroj takvog vida vojne službe na 
velikaškim posjedima, koji bijahu neposredno ugroženi osmanlijskim prepadima, 
protjecali bez većih problema, dotle Zagrebački kaptol, također veliki posjednik 
na području međurječja Kupe, Save i Une, dakle, prostora smještenog neposredno 
iza obrambenih linija, odugovlači s pregovorima, te se nerado odriče ionako oskud- 
nih financijskih sredstava koja su trebala biti uložena i u taj vid vojne zaštite.+“? Uz 
stalnu stražarsku i promatračku aktivnost, ban nastoji i uspijeva neprekidnom 
mobilnošću svojih postrojbi i nenadanim protunavalnim akcijama sačuvati ostat- 





dok.. IL. 1 a. Očito je, dakle, Bernardin do zadnjeg časa sa svojim “krepkim vitezima i boriteljima slavnim" ustrajao u 
Krbavskom razboju. Iz navedenih je podataka također vidljivo da B. Frankapan i u tom razboju sudjeluje s višestruko 
većim brojem svojih ljudi od onog broja za koji je trebao primati kraljevsku novčanu pomoć. 

usp.: Pavičić, Seobe..., str. 40-41 i 76. S podacima o broju pripadnika starodrevnim hrvatskim plemićkim rodovima i 
kraljevskim jobagionima na području srednjovjekovne Ličke i Buške Županije koje iznosi Stjepan Pavičić u toj 
demografskoj studiji nužan je oprez i zdravi kritički pristup svakom njegovu pozivu na objavljene dokumente koje rabi u 
toj studiji. Ipak, ne bi trebale biti upitne, primjerice vijesti koje postoje o velikom odazivu i sudjelovanju tih plemenitih 
bojovnika u Krbavskomu razboju. Smiju li se pišti Zzabrani boriteli popa Martinca, koji u boju “smert6 pričše včri r[a]di 
čkože družba s[veta]go Mavricič* poistovjetiti s pripadnicima plemićkih rodova iz Krbavi okolnih županija? Smije li se 
geden dobray vrozenay czlowiek Charwat kojega spominje Jan Hasišteinsky i koji je u tom razboju izgubio “wlastnijeho bratra a 
ssest stryczuow przirozenych" također smatrati plemenitim? Što je s vješću istog pisca da je “sycz ostatek dobrzij vrozenij 
idee, czoz nezbili, wsseczko zgimali", te da se “w druhe wsy naydess piet ssest wdow s malymi dijetkami, a muzije 
wsseczko zbiti a zgimani“? Obzirom da je riječ o poginulim visokorođenim ljudima koji sudjeluju u bitki, dakle, o onima 
koji imaju obvezu službe oružjem i time bijahu oslobođeni poteza, obzirom da mladih udovica ima po pet - šest u 
svakom drugom selu, može se sa sigurnošću tvrditi da je gro pješadije koja je sudjelovala u krbavskom razboju bila 
plemenitog podrijetla. Onog vrlo raširenog i razgranatog rodovskog plemstva, koje je obitavalo u, kako kaže biskup 
Divnić, Krbavi, Lici i Modrušu; navedene citate »sp. na ist. mj. kao u prethodnoj bilješci... 

Nedostatak vojske koja se okupila na Krbavi jest upravo njezina slaba mobilnost i vojno-taktička pokretljivost. Naime, 
članovi su rodovskog plemstva - vezani uz svoj sitni posjed - raštrkani po svojim “kurijama“ na relativno velikim 
područjima srednjovjekovnih županija, te kao takovi ranjivi i na prepade manjih martoloških skupina. Uz to, upravo je to 
plemstvo vojno organizirano tako da se okupljalo na znak uzbune, odnosno na poziv svojih španova ili knezova, a za što 
je trebalo određeno vrijeme. Stoga se i događalo, kao što je već rečeno, da su od strane hrvatske plemićke vojske 
osmanlijske dobro organizirane veće pljačkaške postrojbe dočekivane tek na njihovim povratcima s tih pohoda. Nakon 
takovih bitaka preživjeli bi se, jasno, vraćali svojim plemenšćinama i obiteljima. S određenom vremenskom distancom i 
svjesnošću zavodljivosti takovih analogija, ta se mobilizirana vojska hrvatskog srednjovjekovlja može usporediti s 
današnjom domobranskom pričuvom. A s takvim je postrojbama bivalo uvijek problema upravo oko njezine mobilnosti. 
No, u krbavskom slučaju taj čimbenik nije bio presudan. Poraz je uzrokovan isključivo taktički lošim vođenjem bitke, 
odnosno nasjedanjem na dobro smišljenu ratnu varku Jakub paše. Nakon toga tragičnog iskustva morati će proći više 
desetljeća dok i hrvatska strana ne počne s organiziranjem vojnih (polu)profesionalnih jedinica sličnog karaktera onim 
osmanlijskim, te koje će potom primjenjivati gotovo istovjetnu vojnu taktiku. 

Klaić, Povijest Hrvata 4, str. 336; Kruhek, Krajiške utvrde..., str. 66. 

ke srednjovjekovne Hrvatske od jačih turskih provala. I kolikogod su hrvatska 
gospoda, čija imanja bijahu neposredno ugrožena osmanlijskom opasnošću, imala 
razumijevanja za njegova nastojanja oko spasa mesrefne domovine, toliko su magna- 
ti iz unutrašnjega zaštićenog dijela Kraljevstva slabo marila ili, pak, teško shvaćala 
tragičnu zbilju života na područjima predziđa i stita Ugarske. Svega su toga hrvat- 
ski velikaši svijesni, pane čudi želja Bernardina Frankapana da kraljevu milost poduči 
“kako bi se zemlja mogla održati i spasiti?.5! Ratna razaranja na velikaškim imanji- 
ma bijahu česta i golema, a podložnici im, kako vrijeme odmiče, bivaju odvođeni 
u roblje ili im, pak, u sve većem broju napuštaju posjede u potrazi za sigurnijim i 
mirnijim krajevima. Vanjska pomoć pristiže neredovito i u usporedbi sa stvarnim 
potrebama izgledalo je kao da pristiže na kapaljku, upravo u onoj mjeri koja je 
graničila s očajem. Svega su toga, odista, dugotrajnim borbama u svakom pogle- 
du iscrpljeni hrvatski velikaši bivali svjesni, pa i uz to što bi i znali odgovoriti 
izazovu osmanlijskih vojskovođa, kako to tvrdi knez Bernardin Frankapan, za 
djelotvoran odgovor nisu imali, kako to opetovano priznaje Bernardin, srebra, bo- 
gatstva i sredstava... 


3. OPSTANAK ILI PROGONSTVO: 
MENIJE DOMIŠLJA TI SE KAKO DA NE BUDEM PROTJERAN I DA SVE 
SVOJE NE IZGUBIM. 

Preostalo im je ono što Bernardin piše svomu zetu - domišljati se svim načinima 
kako da ne budu protjerani i da sve svoje ne izgube.?* Bernardinova iskrenost 
nudi historiografiji jasan cilj svakoga tadašnjega hrvatskog velikaša - ne biti prog- 
nan i sačuvati nešto svojega, ali postavlja i historiografski problem u pitanju - koji 
su to načini, odnosno sredstva, kojima naše visoko plemstvo pokušava ostvariti 
taj cilj? 


3.a. Opustjela hrvatska vlastelinstva s kraja 15. stoljeća: Neka daju ča mogu. 

Tom golom egzistencijalnom problemu knezovi pokušavaju doskočiti na različite 
načine. Suočeni s teškim haranjima svojih posjeda još od vremena vladanja kralja 
Matijaša Korvina, velikaši pokušavaju usporiti nazadovanje i propadanje svojih 
imanja. Urbar kneza Bernardina Frankapana, pisan 1486. godine, svjedoči da je 
već u to vrijeme izbjeglička groznica zahvatila i njegovu knežiju. Naime, od 704 
selišta, naseljena su samo njih 270, dakle, do te je godine gotovo dvije trećine 





50. Moderna historiografija do danas nije uzimala u obzir fenomen “privikavanja, kako žiteljstva Ugarsko-Hrvatskog 
Kraljevstva, tako i pučanstva susjednih kršćanskih država na dugotrajnu “tursku opasnost". Valja, dakle, naglasiti da 
“tursko pitanje" postaje svakodnevicom ne jedne, već više generacija koje baštine taj problem od svojih očeva i djedova, 
pa je u suvremenika, koji obitavahu na prostorima nezahvaćenim osmanlijskim pustošenjima, moguća pojava inertnosti 
spram toga mos pitanja. zm Eo pojave me kod 1 koji nisu imali izravi nih dodira s problemima 
svakako bi bilo ne samo novi izazov, nego i prioritet moderne hištoriderafije koja se bavi tim izdohljeća hrvatske, 
mađarske, austrijske, talijanske i turske povijesti. 

51 Antal Hodinka - Lajos Thall6czy, A borvdt vćehelek oklevćlićra [Monuments of the Croatian Frontier], MHH-D 31, 
Budapest 1903., str. 26, dok. XXXI; usp.: Klaić, nav.dj., str. 294. 

napušteno!" Pokušavajući zadržati što veći broj svojih podložnika Bernardin 
Frankapan u nekim slučajevima smanjuje novčana davanja ili, pak, prihvaća da 
kmetovi daju “ča mogu", a i slučajevi kada novčanu rentu vraća na stare oblike 
naturalnih podavanja također se mogu shvatiti kao njegov vid dobre volje. Nai- 
me, vrlo je vjerojatno da je u urbaru tako vidljiv dovršeni proces pretvaranja natu- 
ralnih podavanja u novčanu, zaustavljen gotovo potpunim zamiranjem iznimno 
važnoga trgovačkog pravca od Senja preko Modruša k Zagrebu i unutrašnjosti 
Ugarske. Seljak u novonastalim prilikama nema više komu prodavati svoje proizvo- 
de, a sam se ne usuđuje krenuti na rizična putovanja prema vanjskim tržištima, pa 
bi u takvim promijenjenim prilikama novčana renta postajala teretom, a ne 
olakšicom. Svakomu tko je zainteresiran Bernardin Frankapan predaje i po neko- 
liko opustjelih selišta s kojih smanjuje dužne “dohotke, jer mu je, jasno, probitačnije 
da se što više zemlje obrađuje. Očita je, dakle, zainteresiranost kneza da i u takvim 
otežanim uvjetima ostvari što je veći mogući prihod s posjeda, a da svojim mjera- 
ma u isti mah dodatno ne stimulira odlazak podanika.** Ali ti, u tolikoj mjeri redu- 
cirani prihodi nisu, jasno, mogli podnositi troškove obrane. Izvore dodatnih prihoda 
moralo se potražiti na drugim mjestima... 


3.b. Iščekivanje pomoći sa zapada: 

Od vas tražim pomoć koju možete dati. 

U tom je urbaru, kako to dobro uočava N. Klaić, nazočan i određeni broj imena 
Frankapanovih vazala, ili bolje reći familijara [famlares| s obvezom “služenja 
konjem. Ističući Bernardina i njegova sina Krstu kao poznate kondotijere, što je 
samo djelomice točno i o čemu će biti riječi nešto kasnije, ona posredno upozorava 
na drugi, vrlo važan, izvot prihoda hrvatskoga visokog plemstva. Premda je u 
srednjovjekovnom društvu jedno od osnovnih zaduženja plemstva njihova vojna 
uloga, pojavom uništavajućih osmanlijskih odreda kod hrvatskog plemstva dola- 
zi do kvalitativnog pomaka u prihvaćanju i shvaćanju te uloge. Zaštitnička, dakle, 
vojna uloga, koju dotada plemstvo samostalno financira, biva postavljena na no- 
vim temeljima. Pokušavajući, naime, nadomjestiti znatne gubitke godišnjih priho- 
da sa svojih posjeda, hrvatski se velikaši silom prilika potpuno okreću “profesio- 
nalnomu* vojnom pozivu, koji najčešće biva vezan uz obranu njihovih plemenitih 
baština. Već je spomenuto da su uz banske postrojbe i posade kraljevskih kapeta- 
nija uključene i ratničke družine hrvatskih knezova u obrambeni sustav Ugarsko- 
Hrvatskog Kraljevstva, te da su za tu službu knezovi dobivali odgovarajuću 
godišnju novčanu potporu - kada je i ako je, osobito u doba Jagelovića, bivala 
naplativa. No, nominalno je svatko tko je bio na listi imao pravo na tu potporu. Ta 
je činjenica bila vrlo važna u novonastalim odnosima velikaške elite i kraljevske 
vlasti! Druga vrlo važna odrednica jest geostrateški položaj Hrvatske. Naši su 





53 Radoslav Lopašić, Urbana lingua croatica conscripta - Hrvatski urbari, MHJSM V, Zagreb 1894., str. 27-34; N. Klaić, Izvori..., 
str. 344, dok. 225. 
54 usp. također i: N. Klaić, 1zvori..., str. 325-30, dok. 215; isto, str. 342-44, dok. 224. 

velmože bili vrlo svjesni činjenice da je Hrvatska “štit i (ujedno) vrata kršćanstva*.55 
Budući da su znali kako o njima, velikim dijelom, ovisi sudbina susjednih zemalja, 
mogli su “birati trenutno jačeg seniora ili, bolje reći, novčano sposobnijeg kredi- 
tora, kada već “likvidnost" Jagelovića zapravo nije niti postojala. Za takav su način 
“snalaženja" imali i prešutan pristanak kraljevske vlasti ukoliko, jasno, nije zadi- 
rao u unutarnjopolitičke i državnopravne okvire ugarsko-hrvatske države. Poli- 
tika pritisaka prijetnjama i molbama na zapadne kršćanske vladare hrvatskoga 
visokog plemstva povremeno bi urodila plodonosnim novčanim ili “humanitar- 
nim" pomoćima. Prijetnjama, bolje reći ucjenama da će se “cijela Hrvatska pokori- 
ti Turcima ... ili će Hrvati svoju zemlju ostaviti i bježati proseći po kršćanskim 
gradovima“, te time potpuno osloboditi nesmetan prolaz osmanlijskim vojskama 
u Istru, Furlaniju, Kranjsku, Štajersku i dalje na zapad, kao i s druge strane prego- 
vorima s osmanlijskim predstavnicima vlasti u Bosni, naši su velikaši umijeli u 
kritičnim trenucima svojeg opstanka osigurati kratkotrajne predahe tijekom kojih 
bi s manje ili više uspjeha ipak uspijevali pribaviti nužnu pomoć. I pored toga, 
valja oprezno donositi zaključke kojima se sugerira kako su “ta taktička pogranična 
pregovaranja hrvatskog plemstva s bosanskim pašom i turskim poslanicima za- 
varavala i Turke", jer su odmazde osmanlijskih vojskovođa nakon neuspjelih pre- 
govora ili kratkotrajnih ultimatuma bivale nemilostdne.5* Osobito se, pak, doim-lju 
današnjeg čitatelja molbe kojima hrvatsko plemstvo preklinje spasonosnu pomoć. S 
koliko iščekivanja, nade i smjerne poniznosti izriče Bernardin Franka-pan, tada 
najugledniji hrvatski velikaš, molbu po ugledu, časti i položaju sebi rav-nim 
poslanicima Njemačkoga državnog sabora kada kaže: “Ja (koliko se mene pristoji) 
obavljam svoju dužnost: sa suzama sada i klečeći od vas tražim pomoć koju možete 
datil?5" U svakom slučaju, jednokratne ili višekratne pomoći koje su hrvatski 
knezovi primali od Mlečana, Habsburgovaca i Vatikana u smislu obrane “vrata 
kršćanstva“ zauzimale su značajno mjesto u stavkama prihoda njihova kućnog 
budžeta, a koje se mogu shvatiti i kao djelomični nadomjestak drastično opalih 
godišnjih prihoda s njihovih devastiranih posjeda. 


3.c. Militarizacija hrvatskog srednjovjekovnog društva: 
U svemu tome, važno je, dakle, naglasiti da hrvatski velmože “sve svoje? ple- 
menito (a time i Hrvatsko Kraljevstvo) nisu više sposobni braniti vlastitim sted- 


Staleži se Hrvatskog sabora prilikom obraćanja kralju i njemačkom caru Maksimilijanu, primjerice, već 10. travnja 1494. 
god. sami nazivaju “predziđem kršćanstva" (zerpaw der cristenbayt). Usp. Šišić, Rukovet sbomenika..., str. 78 (234), dok. 179. 
usp.: Kruhek, Krajiške utvrde... str. 69. Knez Bernardin Frankapan upozorava sudionike Njemačkoga državnog sabora da 
se mora požuriti u svoje gradove i tvrđave, jer je “vojskovođa, kojeg zovu pašom, prema meni neprijateljski nastrojen 
pošto nisam želio pristati na ono što mi je u ime svog cara nudio, bit ću prvi kojega će gradove i kaštele opsijedati.? 
Starina Bernardin predviđa takov razvoj događaja premda je već pretrpio prvi nalet pašine nesmiljene odmazde kojim su 
mu martolosi “sve popljačkali i poharali, seljake i kogagod su našli opljačkali su i odveli", pa mu se i dogodilo da su mu 
“pošto su sve odveli, ostala tri kaštela bez posade"... 


7" Bernardin neposredno prije te molbe priziva Sabor Svetoga Rimskoga Njemačkog Carstva na kršćansku solidarnost i 


milosrđe. Kako li su se saborskih poslanika, pretežito zaokupljenih pojavom luteranskog pokreta, morale dojmiti riječi 
hrvatskog kneza koji iskajući pomoć ističe “Vi, pak, kao pravi i zakoniti knezovi, zaštitnici i branitelji prave kršćanske 
vjere, smilujte se, smilujte nam se! Neka se ganu na naše suze srca vaša; cijela nevoljna Hrvatska pribjegla je k vašim 
koljenima u Kristu Spasitelju da bi vas molila [i] zakljinjala Njegovom presvetom krvlju kojom smo svi spašeni: pružite 
pomoć onima koji su u pogibli, čujte molbe onih koji ginu.*?! 


TA 


stvima, nego očekuju da im u tome pomogne kralj izdacima iz svoje blagajne. 
Onog trenutka kada takova potpora nije bila moguća, velikaši “plaću* pronalaze 
kod susjednih vladara." O kondotijerstvu se kao takvom nikako ne može govori- 
ti, ali o određenom vidu “profesionalne militarizacije hrvatskoga srednjovjekov- 
nog društva može." Hrvatska plemićka elita prisiljena da sa svojim ratničkim 
družinama desetljećima brani ostatke svoje domovine vremenom postaje visoko 
cijenjeni vojni zapovjednički kadar, koji je do određene mjere i koštao susjedne 
vladare, ali to ne znači da se ona sama smatrala ili da su u njoj suvremenici vidjeli — 
kondotijete.“ Pa niti primjer Bernardina i njegova sina Krste ne može potpuno 
potvrditi takvo gledanje na njihovu, osobito Krstinu, djelatnost. Njihov primjer, 
štoviše, pokazuje samo još jedan od mogućih putova kojim su postizali, kako to 
sam veli Bernardin, da ne budu protjerani 1 da sve svoje ne izgube. Bernardin je očito 
podijelio uloge svakom članu svoje obitelji, a s krajnjim ciljem financijske stabili- 
zacije i time opstanaka obitelji na svojemu vjekovnom patrimoniju. Krstina je 
zadaća, izgleda, bila vojna služba. Vojna služba, ali ne kod bilo koga i ne pod bilo 
kakvim uvjetima. Služeći Habsburgovcima, Krsto ne prima samo novac za svoje 
usluge, pače prima i toliko od hrvatskog plemstva željene i tražene nove posjede.“! 
Posjede koji nisu ugroženi osmanlijskom opasnošću i kakvih više nema na prosto- 
rima srednjovjekovne Hrvatske! Posjede s kojih će se redovito pobirati godišnja 
davanja i uz čiju će se pomoć lakše braniti domicilna obiteljska imanja. Stoga se 
niti Krstin položaj na habsburškom dvoru, kao niti njegova vojna djelatnost ne bi 
mogla ocijeniti i shvatiti kondotijerskom, a pogotovu ne Bernardinov. Ta, Bernar- 
din rijetko kada i napušta svoje gradove, a njegovi mu, u modruškom urbatu spo- 
menuti, familijari isključivo i služe za obranu tih gradova... 


3.d. Stara obiteljska prava 
Već M. Mesić nabrajajući i opisujući Frankapanske posjede uočava da oni nisu 
“sa svih stranah jednake vriednosti" i da su “njeka od navedenih imanja već od 
duže vremena bila izvrgnuta turskom haranju, te usljed toga naravno mnogo gu- 


58 Odnosno, kod neutralnih, ali zainteresiranih za obranu Hrvatske kao predstraže Zerraferme i kršćanstva (Venecija, Vatikan) 
ili, pak, kod svojega i u političkom smislu vrlo zainteresiranoga “drugog" kralja (Habsburgovca), što će imati 
dalekosežnih posljedica - osobito kada je riječ o potonjem susjedu. 

5% Opisujući god. 1525. unutarnje stanje Ugarske, papinski nuncij barun Antonio G. Burgio ističe da je sudbina zemlje u rukama 
blemstva, koje je podijeljeno u tri dijela. Prvi dio čine ratnici, boreći se na granicama plaćeni od magnata i oni su najvrijedniji od svih njih. 
Međutim, oni su u potpunosti ovisni o svojim gospodarima, ne čine ništa osim onoga Sto im oni naređuju i nisu zaintersirani nizašto drugo. 
Drugi dio sastoji se od omih koji žive na svojim imanjima, te se bave poljoprivredom i trgovinom, ne posjećuju sabore, već jednostavno 
prepuštaju svoje glasove delegatima koji se šalju na državne skupštine. Treći dio čine oni imućni i dobro situirani plemići koji sudjelnju u 
javnim poslovima i koji su duboko zabrinuti za sudbinu zemlje, usp.: Emma Bartoniek, Mobdch Magyarorszdga. Bdrć Burgio pdpai 
kovet jelenćsei, Budapest 1926., str. 13-16; Erik Fiigedi, Kinship and Privilege. The Social System of Medieval Hungarian 
Nobility as defined in Customary Law, History € Sodety, n. 2, Budapest 1994., str. 55-56. U Burgiovoj podjeli očita je 
pripadnost hrvatskoga plemstva prvoj skupini, jer je gotovo čitav preostatak Hrvatske pripadao graničnomu ugroženom 
dijelu Kraljevstva. 

60 usp. vrlo težak položaj kneza Ivana Karlovića čiji su posjedi neposredno ugroženi osmanlijskim pljačkaškim pohodima, te 
na koji način on ugovara obranu svojih, a time i mletačkih, područja sa Szgmorijom; Raukar..., Proslost Zadra III, str. 202-06. 

61 Za zasluge u ratu Caybrayske lige, Maksimilijan podjeljuje 1510. godine Krsti Novigrad u sjevernoj Istri [Newhbayws, Castel 
Nuovo|, te najvjerojatnije 1511. godine imanja spadajuća na grad Postojnu u današnjoj Sloveniji; Mesić, Krsfo Frankapan..., 
str. 31-32. 

9 Knez i grof [Furst vnd Grafl| Krsto Frankapan je za vladanja cara Maksimilijana bio carskim savjetnikom, te postojnskim i 
kraškim kapetanom, a iza Maksimilijanove smrti bijaše rašporski i kraški kapetan cara Karla, te vrhovni konjušnik [zberster 
stallmeister| nadvojvode Ferdinanda; usp.: Mesić, Krsto Frankapan..., stt. 32 i 74; Adolf Wrede, Deutsche Reichstagsakten unter 
Kaiser Karl V. Jiinere Reihe, Bd. Ill, Gotha 1903., str. 316, dok. 53. 

bila od vriednosti svoje, dapače obrana je njihova gutala dohodak i ostalih više 
poštedjenih dobara, te je često dovodila gospodare im u najveće nezgode i 
zdvajanja?.6 Spomenuta nastojanja da se, ako je ikako moguće, dođe u posjed 
imanja na prostorima koji nisu ugroženi ratnim operacijama, uočljiva su kod svih 
slojeva plemstva s područja srednjovjekovne Hrvatske. Gotovo da se nitko od 
velikaša nije čak ni djelomično mogao osloniti na prihode svojih imanja, jer su 
bivala u pojedinim razdobljima godimice uništavana. Posjedi starodrevnih hrvat- 
skih plemićkih obitelji Zrinskih, Karlovića i velikim dijelom Frankapana ležali su 
točno u zaleđu Matijaševoga obrambenog sustava, te su i trpjela najveća ratna 
razaranja. Svi su oni nastojali domoći se kakvog posjeda smještenog na terenu koji 
nije zahvaćen pustošećim osmanlijskim prepadima, ne bi li na taj način osigurali 
toliko potrebite redovitije prihode za obranu svojih ugroženih dobara. Sva su se 
raspoloživa sredstva koristila eda bi se ostvario taj cilj. Uz već spomenuti, sasvim 
legalan način, u vidu službe Habsburgovcima, rabile su se mogućnosti sklapanja 
nasljednih ženidbenih ugovorasć ili ugovora o zamjeni dobara," a niti se poluiz- 
gledene prilike u kojima se moglo pozivati na pravo nasljeđivanja, nisu olako gubi- 
le iz vida.$ Jasno, osim tih sasvim legalnih oblika koristile su se i one prilike koje 





$3 Mesić, Krsto Frankapan..., stt. 18. 

%4 Krbavski knez Ivan Karlović je tek izgubivši 22 grada baštinjenih od svojih predaka došao u posjed Medvedgrada, 
Rakovca i Lukavca; usp.: Klaić, Rodoslovje knezova krbavskih..., str. 210-11; Nada Klaić, Medvedgrad i njegovi gospodari, Zagreb - 
Ljubljana 1987., str. 203; ista, Srednjovjekovna Krbava od Avara do 'Turaka, u: Krbavska biskupija u srednjem vijeku (Rijeka - 
Zagreb: Kršćanska sadašnjost, 1988.), str. 8. i u tim djelima navedene izvore. I primjer Zrinskih rječito govori o trajnim 
nastojanjima te obitelji da se domognu takove vrste posjeda. To im uspijeva tek smrću bana Ivana Karlovića, brata 
Nikoline žene Jelene. U višegodišnjoj parnici s Ludovikom Pekrijem, konačno god. 1535., tada već udovica, Jelena 
uspijeva uz podršku Hrvatskog sabora doći u posjed Medvedgrada. Tek kasnije, njezinu sinu, Nikoli IV. uspijeva domoći 
se Čakovca, kojeg dobija kao naknadu za svoju višegodišnju neisplaćenu bansku službu; usp.: Kukuljević, Zrin grad..., Str. 
60-69; Klaić, Povijest Hrvata 5, str. 104-138, 168; N. Klaić, Medvedgrad..., str. 209-14. i u tim djelima navedene izvore. Inače 
primjetan je veliki interes, ne samo hrvatskih magnata, već i nižeg plemstva za imanja u prekokupskim krajevima. Vrlo 
instruktivan, premda i polemičko-emocionalno nabijen, naročito kada je u pitanju prikaz uloge kralja Ferdinanda u 
manipulacijama ošastnim i konfisciranim imanjima tijekom građanskog rata, jest članak: Nada Klaić, "Ostaci ostataka". 
Hrvatska i Slavonija u 16. st. (od mohačke bitke do seljačke bune 1573), Arhivski vjesnik, br. 16, Zagreb 1973., str. 253- 
325. 

$5 Požunskim već mirom (07. studenog 1491. god.) Vladislav oprašta onim hrvatskim i slavonskim knezovima koji su u 

sukobu oko prijestola podržavali Maksimilijana, te im (Cetinskim i Tržačkim Frankapanima, Blagajskima, Berislavićima, 

'Talovcima, Kanižkima...) i ubuduće dozvoljava da služe Maksimilijanu uz uvjet da mu prije toga polože prisegu vjernosti 

kao zakonitom vladaru; vidi: Mesić, Hrvati na izmaku I, str. 404 (16); Smičiklas, Povtest hrvatska I, str. 672; Klaić, Povijest 

Hata 4, str. 219; usp. Janos M. Bak, Konjetum und Stande in Ungarn im 14.-16. Jabrhundert, Quellen und Studien zur 

Geschichte des Ostlichen Europa, Bd. VI, Wiesbaden 1973., str. 157, dok. 15. 

'Takovim se brakovima mogu smatrati i oni između Ivaniša Korvina i Bernardinove kćeri Beatrice, te Bernardinova sina 

Krste i Apolonije sestre salzburškog nadbiskupa Matthiusa Langa von Wellenburga. Konkretni su se ugovoti sklapali u 

slučajevima obitelji Ivana Karlovića i Nikole III. Zrinskog, u kojima se predviđa u slučaju izumrća jedne od obitelji 

nasljeđivanje 22 Ivanovih i 9 Nikolinih gradova; usp. n. dj. u prethodnoj bilješci. Kasnijim sličnim ugovorom sa 

Stjepanom, unukom Bernardina Frankapana, Nikola IV. dolazi u posjed imanja te ozaljske grane Frankapana; usp.: Ivan 

Kukuljević Sakcinski, Acta Croatica - Listine hrvatske, Poviestni spomenici južnih Slavenah, knj. 1, Zagreb 1863., str. 266-68, 

dok. 274. 

$7 Nikola III. Zrinski npr. pokušava u zamjenu za svoje rudnike u Gvozdanskom i Liesnici dobiti posjede u sigurnijim 
područjima. Uvidjevši da se kralj Ludovik II. ne drži sklopljenog ugovora, Nikola nudi svoje rudnike nadvojvodi 
Ferdinandu, koji ponudu prihvaća i u zamjenu Nikoli predlaže čitavu Pazinsku knežiju s Kastvom. Čuvši, pak, za njihove 
pregovore, kralj Ludovik upozorava Ferdinanda da su ti rudnici obećani njemu, te po drugi puta obećava da će Nikoli za 
rudnike pronaći odgovarajuću zamjenu na teritoriju Ugarske. 'To se obećanje nikada nije ispunilo; usp.: Kukuljević, Zrin 
grad..., Str. 56-57; Kruhek, Krajiške utvrde..., str. 74. 

6 Primjerice Bernardinov pokušaj da se u proljeće 1520. god. domogne Svetvinčenta u Istri, kojeg ostavlja iza svoje smrti 
njegova sestrična Katarina, kći posljednjeg kneza krčkog Ivana VII. Frankapana. To istarsko mjesto su ipak na kraju 
ostavinske parnice dobili Morosini; usp.: Klaić, Krčki knezovi... str. 292. 

bijahu na rubu zakonitosti. Primjeri preotimanja i vraćanja bivših frankapanskih 
primorskih gradova pod Bernardinovu vlast zavrjeđuju detaljniji opis. Naime, 
vrativši se s neuspjelog pohoda na Krk (1480. god.) Matijašev kapetan Blaž Mađar 
pomoću senjskog kapetana Maroja Žunjevića zauzima primorske gradove i goto- 
vo potpuno potiskuje Frankapane s obale. Prema povelji izdanoj 1. ožujka sljedeće 
godine kralj Matijaš potvrđuje Bernardinovu ocu Stjepanu uz ostala posjedovanja 
i castra Hreglin cum portu Buccaniz, et Grobnich, nec non castella Vinodol () et Drinenich 
vocata,'% dakle, i hreljinsku lučicu Bakarac, koja ostaje jedinim frankapanskim 
izlazom na more. Time Matijaš uspijeva ostvariti potpunu kontrolu nad Hrva- 
tskim Primorjem!"! Ne ulazeći u detaljnija objašnjenja problema Matijašove “ja- 
dranske politike" treba se ovom prilikom ipak spomenuti jedna epizoda “ankoni- 
tanske afere", koja je god. 1488. potresla međunarodnu diplomaciju. Godinu su 
dana ranije Ankonitanci preko svog poslanika Francesca Cynthiusa de Dionysiisa 
zatražili Matijaševu zaštitu, što kralj objeručke prihvaća. Kada Ankona u travnju 
1488. javno razvija zastavu kralja Matijaša na gradskoj kuli i na brodovima svoje 
flote, dolazi do burne reakcije Vatikana i Venecije osobito nakon glasina da se i 
Zadat po uzotu na Ankonu sprema odmetnuti." Cynthiusova, pak, “prejasna vijer- 
nost" tijekom pregovora biva nagrađena primorskim gradom Bakrom, kojim su do 
tada upravljali senjski kapetani." Međutim, njegovo gospodstvo nad Bakrom ne 
traje dugo. Historiografija se uglavnom slaže da Bernardin ubrzo nakon Matijaševe 
smrti koristi slabost novoizabranog kralja Vladislava II. i oslanjajući se 
najvjerojatnije na 29. točku Požunskoga mira, kreće u akciju ostvarivanja staroga 


9% Klaić, Povijest Hrvata 4, str. 144-45. 

7 Barab4s - Thall6czy, A Frangepdn csaldd..., str. 159, dok. CLVII. Premda Vj. Klaić identificira “kaštel Vinodol? s Novim, 
Lujo Margetić sasvim uvjerljivo dokazuje kako ne bi “trebalo biti dvojbe da je “Vinodol zapravo zajednički izraz za 
Grižane, Kotor i Belgrad"; usp.: Klaić, Krik; knezovi..., str. 295; Lujo Margetić - Milan Moguš, Zakon trsatski, Biblioteka 
Fluminiensia, sv. 1 . Rijeka 1991., str. 19. 

7! Indikativan je pokazatelj odrčdeniki Matijašovih planova vezanih uz vođenje “jadranske politike", odnosno ostvarivanja 

političkog i gospodarskog utjecaja u jadranskom bazenu, i njegova odlučna reakcija na osmanlijsko zauzimanje grada 

Otranta. On smjesta šalje u pomoć svojega prokušanog kapetana Blaža Mađara s pješačkim i konjaničkim postrojbama 

napuljskom kralju - jasno, preko senjske luke. Intervencija je trajala do kolovoza 1481. god. kada Osmanlije bivaju 

prisiljene napustiti jug Italije. Istodobno senjski kapetan Maroje Žunjević s braćom preotima Kurjakovićima Krbavskim i 

grad Bag, te ga podvrgava kraljevoj neposrednoj vlasti. Time je doista ostvarena puna kontrola primorske obale, koja je 

mogla poslužiti Matijašu kao odskočnica za daljnje napredovanje prema Dalmaciji i ostvarivanje pune kontrole morskog 
puta k vrlo važnim utvrdama hrvatsko-ugarskoga obrambenog sustava - prema Skradinu i Klisu. Jasno, takav bi razvoj 
događaja izravno ugrožavao vitalne interese Venecije na Jadranu, što je u krajnjoj liniji pokazalo i ponašanje Zadra 
tijekom “ankonitanske afere". Svega su toga Mlečani itekako bili svjesni, te ne čude njihove, ne samo, diplomatske 
aktivnosti da se Frankapanima vrati grad Senj. U vrijeme vladanja kralja Matijaša Veneciji je, naime, bilo puno 
podnošljivije trpjeti Frankapane kao bezopasnije susjede na obalama Hrvatsko-Ugarskog Kraljevstva, dočim se dolaskom 

Jagelovića na vlast iz temelja mijenja i njezin stav prema tom pitanju. Frankapani bi u Senju predstavljali izravnu opasnost 

njezinom novostečenom posjedu u Kvarneru - otoku Krku! Od stupanja, dakle, nove dinastije na ugarsko-hrvatski 

prijesto Mlečani čine sve da taj grad ostane pod kontrolom slabih Jagelovića, pazeći s druge strane da ta vrlo važna 
kapetanija obrambenog sustava ostane dovoljno moćnom kako bi priječila napredovanje, ne samo osmanlijske vojne sile, 

već i frankapansko obnavljanja stare moći. Politički je pragmatizam i gospodarski interes Republike na lagunama bio i 

ostao konstantnim izvorištem nesporazuma i otvorenih sukoba u odnosima s najeminentnijim predstavnikom 

frankapanskih interesa - Bernardinom Frankapanom; Raukar..., Prošlost Zadra III, str. 201-02; Grgin, Senj / Vinodol..., str, 
67-69. i u tim djelima navedeni izvori i sekundarna literatura. 

7? Detaljnije opise “ankonitanske afere" vidi u: Fraknći, A Hanyadiak..., str. 280-81; Klaić, Povijest Hrvata 4, str. 174-75. 

73 U povelji izdanoj u Šopronu [Sopton] 27. svibnja 1487. god. navedeni su i Francescova braća Vincenzo, Pietro 
Hieronimo i Alessandro kao njegovi nasljednici; usp.: Barab4s - Thall6czy, A Frangepdn csaldd..., str. 182-83, dok. CLXXII. 

frankapanskog prava na posjedovanje primorskih gradova.“ On, čini se, još prije 
krbavskoga razboja protjeruje iz Bakra ankonitanskoga “ovjenčanog pjesnika" 
Cynthiusa.75 Sličnu je sudbinu doživio i Nikola, brat Maroja Zunjevića, koji još 
1502. godine pokušava kod kralja Vladislava II. pokrenuti parnicu protiv Bernardi- 
na, jer mu je, kako kaže, oteo njegova caste/la."5 Jedina za sada poznata vijest koja 
govoti o tim događajima jest ona Antonija Bonfinija u kojoj opisujući zbivanja 
neposredno prije krbavske bitke kaže da je Bernardin “u krševitom primorskom 
kraju osvojivši četiri kaštela (grada) krenuo, pošto mu se pridružio brat (sic!), op- 
sijedati Senj*.77 I premda taj profesor retorike i dvorski historičar u vrlo negativ- 
nom svjetlu prikazuje ulogu Bernardina Frankapana neposredno pred i tijekom 
tragičnoga krbavskog razboja, vijest o preotimanju četiri primorska grada nije 
upitna, jer se Bernardin tijekom devedesetih XV. st. javlja kao neosporni 
gospodar Bakara, Bribira, Novoga i Grižana.'* Prema danas historiografiji pozna- 
tim dokumentima, Bernardinova akcija preotimanja primorskih gradova traje 
upravo za vrijeme opsjedanja Senja. Naime, u sjeni burne reakcije međunarodne 
diplomacije, koja šokirana pokušajem Anža Frankapana Brinjskog i njegova šurjaka 
Karla Kurjakovića Krbavskog da uz pomoć osmanlijskih odreda zauzmu Senj ubr- 
zano priprema vojnu intervenciju kojom bi pritekli u pomoć ugroženom gradu, 
Bernardin se uspijeva domoći toliko željenih gradova, koji ne samo da mu donose 
nove, ne beznačajne, prihode, već mu otvaraju perspektive daljnjega širenja i ostva- 





74 Tumačenja 29. točke požunskog mira u: Smičiklas, Povest hrvatska I, str. 671-73; Klaić, Povijest Hrvata 4, stt. 227; vidi bilj. 
123. 

Ovom je prilikom uputno napomenuti da je knez Bernardin Frankapan još za živoga Matijaša obavio određene predradnje 
u smislu ostvarivanja tih svojih prava. Naime, on 10. ožujka 1488. uspijeva kod Matijaša isposlovati potvrdu 
Sigismundova privilegija od 13. studenog 1393. god. kojim je Frankapanima priznato svo posjedovanje, pa tako i Trsat, 
Bakar, Novi i Bribir u Vinodolu; usp.: Barab4s - Thall6czy, A Frangepdn csaldd..., str. 184-86, dok. CLXXY i u prilozima 
[fuggelćk] navedene dokumente (str. 395 i dalje). 

5 usp.: Emilij Laszowski, Gorski kotar i Vinodol. Dio državine knezova Frankopana i Zrinskih. Mjestopisne i povijesne crtice, Zagreb 

1923., str. 130-31. 

Jozsef Gelcich - Lajos Thall6czy, Raguza ćs Magyarorszda osszekottettsenek oklevlidra - Diplomatarinm relationum reipublicae 

Ragusinae cum regno Hungariae, kot. 1., Budapest 1887., str. 665. dok. 414; usp. također i: Klaić, Povjest Hrvata 4, str. 145; 

Laszowski, Gorski kotar..., str. 222. 

77 Poznata je činjenica da je Bernardin bio Stjepanov - sin jedinac; usp.: Kukuljević, Lžsfine hrvatske..., str. 320, dok. 12 i 13; 
isti, Beatrica Frankapan..., Stt. 7; Šurmin, Hrvatski sbomenici..., stt. 242, dok. 147 i 148; Klaić, Krčki knezovi..., str. 242-43. 

Preuzeti iz konteksta izdvojen citat u potpunosti glasi: Cyyy antemw Emericus Bernardinum in lapidea maritima regione castellis quator 
oceupatis, adinncto fratre ad obsidionem Segniae profectum, magna vi ad sna inde se oppida reciere coegisset; Šišić, Rukovet spomenika..., 
str. 126 (282), dok. III c. 

"8 Vrlo korektan prikaz Bonfinijeva, Tuberonova i, napisana na osnovu te dvojice, Istvanffyjeva izvještaja u kojima je 
naglašen navodni Bernardinov loš utjecaj na događaje prije i tijekom samoga krbavskog boja može se naći u raspravi M. 
Mesića objavljenoj u prvom godištu Knjićevnika. Međutim, već u sljedećem godištu predstavlja nove rezultate svojih 
istraživanja po kojima Bernardinova uloga ne biva negativnom, već dapače, posve sporednom u tomu teškom porazu 
hrvatske plemićke vojske; usp. Mesić, Hrvati na izmaku I, str. 407-09 (19-21); isti, Hrvati na izmaku II, str. 62-66 (84-88). 
Ferdo Šišić s pravom, pak, naglašava da Bonfinijev izvještaj nije sasvim pouzdan, jer se ničim ne može dokazati da je ban 
Ivan Both poginuo u vrijeme opsade grada Brinja o kojoj, k tomu, nema niti spomena u mletačkim izvještajima. Štoviše, 
jedan dokument Kaptola Zagrebačke biskupije svjedoči da je Ivan Both živ samo desetak dana prije krbavskoga razboja, 
pače kralj Vladislav samo dva dana prije bitke još uvijek ne zna da mu je ban poginuo pod Brinjem dok anonimni 
sastavljač izvješća o bitki na Krbavi među poginulima spominje i drugog bana s njegovim sinom; usp.: Šišić, Rukovet 
sbomenika..., stt. 122 (278), dok. III a, bilj. 4; Gelcich - Thall6czy, Raguza ćs Magyarorszda..., str. 651, dok. 401; Šišić, n. dj., 
str. 121 (277), dok. II 1 a, te bilj. 4. na str. 122 (178); usp. također i mišljenja: Smičiklas, Povjest hrvatska I, str. 674-75; 
Klaić, Povijest Hrvata 4, str. 228. 

Vijesti koje potvrđuju Bernardinovu vlast nad primorskim gradovima: Gelcich - Tahll6czy, Raguza ćs Magyarorszdg..., Str, 
668-69, dok. 416; Barab4s - Thall6czy, AA Frangebdn csaldd..., str. 197, dok. CLXXXVIIIL; Laszowski, Gorski kotar..., Str. 
130-32, 222... 

rivanja starih obiteljskih prava na bivše frankapanske stečevine." Tu je akciju 
najvjerojatnije izveo prije deblokade Senja, moguće i prije smrti (08. srpnja) Karla 
Kurjakovića Krbavskog,** odnosno prije podizanja opsade (najkasnije 13. srpnja), 
kada čuvši vijesti o kretanju snaga bana Emerika Derenčina, Anž Frankapan povlači 
svoje vojne jedinice.š! Kralj Vladislav zasigurno nije ostao ravnodušan polučenim 
(neuspjehom, pa se u kuloarima budimskog dvora mogla naknadno iskonstrui- 
rati priča koju dvorski historičar Bonfini (ne)namjerno zapisuje u svojemu djelu.# 
Bilo kako bilo, Bernardin ne samo da je umio procijeniti s vojno- taktičkog gledišta 
povoljan trenutak za izvođenje takovih oružanih prepada, pače je strpljivo čekajući 
znao izabrati optimalne unutarnjo- i vanjsko-političke momente za takove udare, 
što uostalom potvrđuje, u historiografiji puno bolje istražen, slučaj kada Habsbur- 
govcima, kao njihov saveznik u ratu Cambrayske lige protjerujući Mlečane iz pri- 
vremeno okupiranog Trsata, zapravo preotima to važno vojno uporište i nad njim 
obnavlja svoju vlast. Neostvareni Bernardinov san bijahu Senj i Krk. Ipak, ostaje 
lajt motivom izjava ugarskog plemstva i velmoža koju daju Krsti Frankapanu kada 
je zatražio od kralja povrat toga, za Frankapane toliko važnog, grada nakon njego- 
va sjajna proboja do Jajca: “M; zmamo samo to jedno mjesto na moru: zato ga se ne 
možemo odreći?" Ta je činjenica bila toliko važna i u međunarodnim okvirima, ako 
ništa drugo barem poradi privida ravonovjesja snaga zainteresiranih sila, da je samo 
dvije godine ranije nakon neuspjelog opsjedanja Senja Krsto morao utrošiti 
popriličan napor objašnjavajući papi Hadrijanu VI. razloge takovoga nasilnog 
čina. Uz sva nastojanja, dakle, Frankapani se nisu uspjeli dočepati tog, i u gospo- 
darskom smislu, njima iznimno važnog grada. No, svi su se ti slučajevi mogli 


? usp.: Klaić, Povijest Hrvata 4, str. 227-28. i dokumente tičućih se problema opsjedanja Senja u: Šišić, Rukovet spomenika..., 
str. 8-28 (164-84), dok. 112-33. Indikativne su vijesti i turskog kroničara, koji navodi Anža i Karla (Ar Andža i kir Karli) 
kao banove hrvatskog vilajeta. Iako je pretpostavka da su Osmanlije imenovale tu dvojicu hrvatskim protu-banovima (7) 
u već tada zamišljenoj Turskoj Hrvatskoj (?) presmjela, te bi se morala temeljiti i na suvremenim turskim dokumentima, a 
ne samo na Sa'd-ud-dinovu kazivanju, ipak se na temelju u prethodnim bilješkama navedenih vrela sa sigurnošću može 
tvrditi da su obojica uspostavila s osmanlijskom vlašću u Bosni bliske veze; usp.: Šišić, Rukovet spomenika..., str. 167 (323), 
dok. II 2d. 

Koliku su, pak, važnost u gospodarskom smislu predstavljali ti nanovo stečeni gradovi najbolje pokazuju, primjerice, 
sačuvani propisi trgovanja u Bakru; usp.: Emilij Laszowski, Urbar vinodolskih imanja knezova Zrinskih, VKH-S-DZA, 
knj. XVII, Zagreb 1915., str. 71-108; isti, Gors&z kotar..., str. 131-132. 

% usp.: Horvath - Thall6ezy, Jajeza..., str. 100, dok. LXTV; Šišić, Rukovet spomenika..., str. 26 (182), dok. 131; isto, str. 27 
(183), dok. 132. 

ŠI Vjerojatnost takvoga nizanja događaja raste uzme li se u obzir da senjski kapetani zauzeti obranom svog grada bijahu 
spriječeni poslati pomoć posadama gradova koje je Bernardin istodobno napao. 

* Kralj nije mogao biti zadovoljan polučenim rezultatima. Nakon svega što se događalo tih ljetnih mjeseci, krbavski je 
razboj svojim tragičnim završetkom zamrznuo trenutno stanje - Senj doduše ostaje u vlasti kraljevih kapetana, ali se 
ostatak Primorja sjeverozapadno od Senja trajno vraća pod vlast Bernardina Frankapana! Sve pretpostavke za vođenje 
Matijaševe “jadranske politike" tim su događajima doživjele pravi brodolom na obalama tadašnjega, ipak, mletačkog 
Kulfa. 

#3 Margetić - Moguš, Zakon trsatski..., stt. 18-19. i u tom djelu navedeni izvori i sekundarna literatura. 

* usp.: Matija Mesić, Izvod iz razprave pravoga člana M. Mesića. O životu i djelih kneza Krsta Frankapana, Rad JAZU, knj. 
XXI (Zagreb, 1872.), str. 201; isti, Hrvati nakon bana XXII, str. 135 (358); Klaić, Povijest Hrvata 4, str. 411. 

#5 'Thode, Der Rzng..., str. 168-172; Govori protiv Turaka - Orationes contra Turcas, prev. i ur. Vedran Gligo, Splitski književni 

krug - Humanisti, knj. 7, Split 1983., str. 349-53. O stavu Mlečana prema pitanju Senja vidi bilj. 71. 

Ne stoji opća ocjena historiografije da Matijaševo slamanje oligarhijskih težnji feudalne elite nema trajnijih posljedica po 

temelje gospodarske moći magnatskih obitelji. Primjer Frankapana dokazuje upravo suprotno. Potisnuti s obale i 

ograničeni na imanja, koja su se rasprostirala na području izloženom kontinuiranim osmanlijskim pustošenjima, njihova 

je gospodarska moć naglo slabila, pa se zato i toliko trude ne bi li došli nanovo u posjed svojih primorskih gradova, 
kojima se barem s morske strane moglo pomoći u trenucima osmanlijskih napadaja. Stoga književnik M. Nehajev donosi 
ispravan sud u svom romanu 1 kada, opisujući dijalog Bernardina i njegove snahe Apolonije tijekom kojeg raspravljaju 
kako izbaviti Krstu iz mletačkog uzništva, tvrdi kako Bernardin “o novcu, koji valja poslati sinu, sluša nerado. Istrošio se; 
otkad nema Senja, presahlo mu je glavno vrelo prihoda; ljetina je ove godine loša (1514. - op.a.), a na zalog ne da nitko. 

pravdati starinskim obiteljskim pravom na posjedovanje navedenih gradova. Što 
je s primjerima koji se vrlo lako mogu podvesti pod pojam potpune “feudalne 
anarhije"? 


3.e. Feudalna anarhija i (ili) domišljanja opstanka 

Jasno da su se hrvatski velikaši služili i potpuno nedopuštenim sredstvima, ne 
bi li i tako ostvarili “prava“ na osmanlijskim haranjima neugrožene ili manje 
ugrožene posjede. Nije se prezalo ni pred čime da se takvi pokušaji i ostvare o 
čemu svjedoči veliki broj sačuvanih dokumenata iz tog razdoblja naše povijesti. 
Stoga su vijesti o tim pojavama unutar hrvatskog društva na prijelomnici kasnog 
srednjovjekovlja i ranoga modernog doba bivale začudne domaćoj pragmatičkoj i 
romantičarskoj historiografiji. Shvatljivo je to čuđenje ukoliko se uzme u obzir 
krajnje prijeteće osmanlijsko susjedstvo, koje bi u pružanju otpora, poštuje li se 
osnovna logika razmišljanja, moralo okupljati sve tada raspoložive snage hrvat- 
skog društva. Stoga i jesu tako česti komentari u kojima je primjerice naglašavano 
da “Hrvatska nije medjutim trpila samo s navaljivanja vanjskih neprijatelja, nego su 
joj u isto doba dodijavale jošte domaće borbe, i to upravo medju onimi, na koje se 
je imala još najviše oslanjati?" ili pak da je među Hrvatima bilo “veliko zlo, jer je 
svoju posebnu zastavu vodio Ivan Korvin, Lovro Iločki, Stjepan Zapolja, Franko- 
pani, Karlovići Krbavski, pak su sva ova možna gospoda bila više puta gotovo na 
nepriliku banu, jer su se težko pokoravala.š8 Međutim, i sam Bernardin u svojemu 
govotu naglašava da je temeljni problem hrvatskog društva stravična depopula- 
cija i posvemašnje siromaštvo - nedostaje /judr, srebra, bogatstva 1 sredstava. A do 
sredstava se, dakle, dolazilo i na nezakonite načine, od nasilnih utjerivanja dugo- 
va, razbojstava učinjenih nad trgovcima i putnicima, otvorene ili potajne trgovine 

s “očitim neprijateljima kršćanstva“, a koja je i kanonom bila strogo zabranjena, te 
odati enana s istim tim neprijateljima ili nasilnoga utjerivanja maltarine i osta- 
lih nameta ljudima koji bijahu oslobođeni takvih davanja, do zlouporaba i pre- 
prodaje poslane pomoći za obranu i prehranu žiteljstva.%! Različite su objede 
također bivale moćno sredstvo u takovom vidu borbe za opstanak. Bernardinov je 
sin Ferenat [Ferdinand], primjerice, navodeći otočkog biskupa Andreisa za svjedo- 
ka, širio glasine na budimskom dvoru da su Anžovi sinovi nezakonita djeca. Cilj je 
bio posve jasan. Isključiti Vuka I. Brinjskog i Krstu II. Tržačkog iz prava nasljeđivanja 


Što da jamče kule, koje se ruše, na udaru turskom»; Milutin Cihlar Nehajev, Iwci, Zagreb 19952., str. 71. O stavu 
historiografije prema tom problemu usp.: Grgin, Senj 7 Vinodol..., str. 61-62. 

87 Mesić, Hrvati na izmaku I, str. 407 (19). 

88 Smičiklas, Povrest hrvatska I, str. 673; usp. slične ocjene: Mesić, Hrvati na izmaku I, str. 406-08 (18-20), 417-18 (29-30)...; 
Smičiklas, n. dj., str. 653-55...; Klaić, Povijest Hrvata 4, str. 115, 154-55...; Szakaly, Phases..., str. 102; Grgin, Senj 7 Vinodol..., 
str. 64-66. 

% Na slavonskom se saboru, primjerice, donosi popis proskribiranih velikaša u kojima prevladavaju optužbe za upravo 
navedena zločinstva; usp.: Klaić, Povjest Hrvata 4, str. 154-55. 

% usp.: Klaić, Kriket knezovi..., str. 294. 

%! usp.: Mesić, Hrvati nakon bana XXII, str. 69 (292) i tamo navedene izvore. 

očeve im baštine. Biskup je imao poptiličnih poteškoća prilikom dokazivanja da 
on takve glasine nikada nije širio.?? Puno “nevinije" objede bijahu one koje su se 
koristile kako bi se izmolila pomoć u inozemstvu. Uopćavane tvrdnje pojedinih 
velmoža da su se ostali hrvatski velikaši nagodili s osmanlijskim predstavnicima 
vlasti u Bosni, često treba shvatiti kao sredstvo kojim su se strašili potencijalni 
inozemni podupiratelji ne bi li ih lakše privoljeli na pružanje pomoći. S vreme- 
nom je hrvatsko visoko plemstvo došlo u takovu situaciju da su se znale voditi 
prave bitke poradi npr. nekoliko poslanih topova u svrhu obrane Knina, a koje je 
kninski zapovjednik Mihael Vojković zadržao u svom Klokoču. Namah se pojavi- 
lo više zainteresiranih velikaša da “iskroje pravdu" nesretnom Vojkoviću, koji biva 
optužen za veleizdaju, premda su u dokumentima tičućih se tog slučaja zapravo 
glavni “junaci - topovi praške proizvodnje [barbatos Pragenses|** U to je doba 
svaka materijalna i novčana pomoć ili, pak, prilika da se do nje na bilo kakav način 
domogne s ciljem da ne budu protjerani i da sve svoje ne izgube, dobro došla. Hrvat-skom 
je visokom plemstvu, kao i svima koji su ustrajavali u ostanku na svojim baštinama, 
bilo boriti se za opstanak i to je egzistencijalno pitanje moralo biti riješeno. 


4. UMJESTO ZAKLJUČKA 


Mora se, na kraju istaći, da je upravo gospodarska podloga i društveni status 
magnata u Hrvatskoj bio jedan od glavnih preduvjeta žilavog otpora obrane, ne 
samo njihovih posjeda, već i “najjadnije domovine Hrvatske". Naime, hrvatski su 
velikaši zasigurno vrlo zainteresiran sloj društva glede obrane domovine, jer time 
brane i svoje, prije pojave osmanlijske opasnosti, stečene pozicije (gospodarske, 
političke, kulturne, društvene, vojne...) unutar hrvatskog društva. Oni su, također, 
onaj sloj društva koji je zahvaljujući svojoj gospodarskoj moći i mogao najduže 
odolijevati pritiscima osvajača, za razliku od običnog puka ili nižeg plemstva među 
kojima izbjeglištvo, kao vid egzistencijalnog rješenja problema, počinje ovladava- 
ti već u ranoj fazi osmanlijskog nalijeganja na “jazik hrvatski". Bilo kako bilo, hr- 
vatska je feudalna elita do krajnjih granica izdržljivosti ustrajavala u ostvarivanju 
toga svog cilja. Služila se svim mogućim sredstvima, od onih političkih, koje je 
historiografija uglavnom dobro prikazala, do one koja je izazivali “čuđenje" histo- 
riografije, a koja se uvjetno može nazivati “feudalnom anarhijom?. Zašto uvjetno? 
Uvjetno zato, jer je nužno u istraživanju tog problema lučiti ciljeve koje si magnati 
postavljaju tijekom tih dvaju, u biti, različitih društvenih procesa. Cilj je, ne samo 
hrvatskih velikaških obitelji, već i čitavoga hrvatskog društva, u promatranom 
razdoblju bio goli opstanak na domicilnom teritoriju. A to preživljavanje je u opre- 
ci s ciljevima onakovih društvenih pojava, koje se mogu nazivati feudalnom 


* usp: MOL-DL 38571. Ljubaznošću kolege Damira Karbića omogućen je uvid u navedeni dokument Mađarskoga 
državnog arhiva. 

%3 vidi: Barabas - Thalloczy, A Frangepan csalđd..., str. 375, dok. CCCXLIII; usp.: Mesić, Hrvati nakon bana XXII, str. 102-03 
(325-26); pismo od 20. II 1525. 

% vidi: Hodinka - Thall6czy, A Horvdt vćeheljek..., str. 151, dok. XCV; isto, str. 164-65, dok. CI; isto, str, 153-54, dok. 
XCVIL; usp.: Klaić, Povijest Hrvata 4, str. 382-84. 

anarhijom ili barem s negativnim shvaćanjem takvoga stadija razvoja unutar sred- 
njovjekovnog društva. Cilj je, dakle, hrvatskih magnata na razmeđu epoha upra- 
vo ono što knez Bernardin Frankapan naglašava u svom pismu Jurju Bran- 
demburškom - domišljati se svim načinima kako da ne budu protjerani i da sve 
svoje ne izgube. U toj se grčevitoj borbi iznjedrila nova Hrvatska. Ona Hrvatska, 
koja je zahvaljujući tvrdoglavoj upornosti u odluci da opstane nasuprot 
“osmanlijskomu moru* i preživjela, premda je tijekom tog razdoblja isuviše često 
sličila dobro izudaranom “štitu? i ne tako često, ali ipak klimavim “vratima 
kršćanstva“. Uloga je hrvatskih velikaških obitelji, ne samo u smislu razvoja 
političkih ideja, bila na toj razmeđi epoha - odlučujućom... 

Ivan Jurković 


The Ottoman threat and Croatian nobility 
- Count Bernardin Frankopan and his era 


Summary 


As a shield and Ayufemurale Christianitatis in the late fifteenth century and during the 
sixteenth century, Croatia called for the attention not only of local historiography. However, 
modetn historiography has offered only modest explanations to the causes of crack and 
ultimate collapse of the border anti-Ottoman defense system that had been organized and 
established during the reign of the Hungato-Croatian king Matthias Corvinus. This is due to 
the fact that histotians very often tended to neglect the fundamental preconditions that 
always led to disastrous outcomes of long-lasting watfates in Croatian lands. First of all, this 
refers to distinctive geographic pecularities of the Croatian territory and also the arran- 
gement of opposing sides. From the military and strategic points of view, the very first look 
into these two features explains an extremely unfavourable position of the Croatian part of 
border defense fortifications. One more militaty-tactical inferiority of the Croatian defence 
fotces was in their inadequate mobility when compared to highly mobile paramilitary units 
of the mattolosi and the akinji. Another decisive factot was, by all means, the one elabora- 
ted by Count Bernardin Frankopan in his Speech for Croatia. He said: “By the Grace of God, 
Louis, the king of Hungary, out kindest master, neither can defend nor help us “. Conse- 
quently, the overbearing shortage of funds and logistic support from the central govern- 
ment over a period of many decades of struggle for survival were crucial reasons for the 
decay and final collapse of the defense system. Croatian noblemen were trying hard to find 
a solution to this bare existential problem and they often did so in the way that very much 
resembled to the social process termed feudal anarchy in professional literature. 

